
Өзгеге, көңлім тоярсың, 
Өлеңді қайтіп қоярсын?! 
Оны айтқанда толғанып. 
Іштегі дертті жоярсын! 


Мендей ғаріп кез болса, 
Мойын салсын, ойлансын, 
Қабыл көрсе сөзімді, - 
Кім таныса, сол алсын! 


Әуелесін, қалқысын, 

Ст жалын боп шалқысын. 
Жеылай-шырлай өлгенде, 
НӘрттағыға сөз қалсын! 


Айына бір рет шығады. 


Қазақстан ЛННО Орталың Комитетінің пионерлер 
мен ментеп оқушыларына арналған әдеби-көрнем 
және публицистиналың журналы 


Ленин-- Сталин ісі үшін күреске дайын бол! 

ИЮЛЬ 
1954 жыл. 


Шығуына 16 жы. 


Қазаң халқының мақтанышы 


(Қайтыс болғанына 50 жыл толуына) 


Сәбит Мұқанов. 


Қазақ жазба әдебиетінің негізін қалаушы 
және оның бірінші классигі Абай Құнанбаев 
1845 жылы көшпелі ауылда туды. Ол кезде 
қазақта ұлттық мектеп те, ұлттық баспасөз 
де жоқ болатын. Ауыл халқының жүзден 
тоқсан сегізі сауатсыз еді. Екі проценттей 
сауаттылардың да көпшілігі мұсылманша -- 


арап, фарсы немесе татарша,-- қазаққа ту-. 


сініксіз тілде оқыды, 
орысша хат білді. 


өте азшылығы ғана 


Қазақ елінің осынша мәдениеттен артта 
жүрген шағында, қараңғы түнді жарып 
жұлдыздай боп Абайдың жарқырап көрінуі, 
өзіне дейін жазба әдебиеті жоқ елге, сондай 
әдебиеттің негізін қалап, оның идеялык жә- 
не көркемдік дәрежесін, дүниежүзілік әде- 
биеттің алдыңғы қатарынан орын алған 
орыс әдебиетінің дәрежесіне көтеруі қайран 
қаларлық іс. Бірақ, бұған сырттай қараған- 
да ғана қайран қалуға болады, ішкі сырына 

үңілгенде, одан табиғи заңдылық табылады. 

Абай -- феодалдық семьяда туған адам. 
Оның әкесі Құнанбайдың орасан байлығын 
және мейірімсіз қаталдығын оқушы көпші- 
лік Мұқтар Әуезовтың «Абай» атты рома- 
нынан жақсы біледі. Қанаушы таптың ең- 
бекші көпшілікті құлдануда, материалдық 
құралмен қатар, рухани жақтан қанауға 
қолданатын екі құралы бар: бірі-- үкімет, 
бірі -- дін. Құнанбай осы екі құралды да 
қолына қабат ұстаған. Ол ауылда патша 
үкіметінің тірегі боп, сұлтан -- правителдік 
қызмет атқарады, сонымен қатар, қолына 
молда үстап, ислам дінін таратудың қатты 
шараларын жүргізеді. 

Ол балаларын да өз жолына салуға ты- 
рысқан. Үш әйелінен туған алты ұлының 
ішінен Абайдың өте зирек туғанын көрген 
ол дін уын денесіне жасынан сіңірмек боп, 
он жасында, Семей қаласындағы татардың 
молдасы Ахмет Ризаның медресіне сабақ- 
қа береді. Абай одан төрт жыл оқып, арап 
және фарсы тілін жақсы біліп шырады. 
Осыған қарағанда, Абай болашақ жазушы- 
лық қызметінде ислам дінінің үгітшісі бо- 
луы керек сыяқты еді, бірақ, дінге өзі сене 
тұра, Абай шығармаларында, дінді үгіттеу 
сарыны жоқ, оның шығармаларының ба- 
(сыңқы көпшілігі өмір шындығына, өмір ті- 
легіне арналады. 

Бұлай болудың себебі неліктен? -- деген 
сұраудың жауабы қазір айқын: Абайды өмір 
шындығына жетектеп, одан сабақ алуға, 
алған сабағын көркем шығармаға айнал- 
дыруға үйреткен, тек, орыс білімі ғана. 

Биографтарының айтуынша, Абай еш уа- 
қытта орыс мектебіне түсіп оқымаған, Се- 
мейде, Ризаның медресінде оқып жүрген 
кезінде, төрт айдай орыс мүғалімін жалдап 
жеке оқыған. Бұл -- әрине, өте аз оку. Ал, 
Абайдың кейін орыс классиктерінен үлгі 
алуына қарағанда, орыс классиктері: Қры- 
лов, Пушкин, “Лермонтов шығармаларын, 
көркемдігін сақтай дәл аударуына қараған- 
Да, ол орыс тілін өте жақсы білген. Мұндай 
дәрежеге Абай өз бетімен оқу арқылы ғана 
жетеді. 

Бір өлеңінде Абай «ерте ояндым» дейді. 
Сөйте тұра, көркем шығарма жазуға ол қы- 
рық жасқа жақындай кіріседі. Мұнысы да 
занды сыяқты. Адам табиғатында ханшама 
дарынды боп туғанмен, үлгі алар ортасы 
болмаса, ойдағыдай өсе алмайды. Оған Бе- 
линскийдің Пушкин туралы айтқаны куә. 
Белинский Пушкинді Волгаға, одан ілгері 

жасаған орыс ақындарын Волгаға құятын 
өзге өзендерге тенеп, Пушкиннің тууына 
өзге орыс ақындарының себеп болғанын ай- 
тады. 

Қазақта Абайға дейін жазба әдебиет бол- 
ған жоқ, сондықтан, Абайды туғызатын, қа- 
зақтың Державин, Жуковский, Грибоедов 
сыяқты ақындары болған жоқ. Қазақта ол 
кезде бары -- бай ауыз әдебиеті ғана. Абай 
одан да азықтанады, бірақ, мәдениетті жаз- 
ба әдебиеттің дәрежесін тыңнан көтеруге ау- 
ыз әдебиеті--жеткіліксіз саты. Орыс әдебие- 
тінің дәмін тата бастаған соң-ақ, бұл халды 
Абай жақсы түсініп, жазу жұмысына кірі- 
серден бұрын, оның идеясы мен көркемдігін 
терең ұғуды өзіне міндет қып қойған сыяқ- 
ты. Мұны біз Абайдың барлық шығармала- 
рынан да көреміз. Ол-- қатардағы ақын- 
дардың бірі емес, тұрақталған эстетикалық 
көзқарасы бар, алдағы қатардан орын ала- 
тын ақынның бірі. 


Эстетикалық көз қарасында Абай Белин- 
скийге өте ұқсайды. Белинскийдей, Абай да, 
әрбір: көркем шығарманың негізінде кон- 
кретті идея жатуды, ол идеяның ашық болу- 
ын, әр шығармада түр мен мазмүн сәйкес 
келуін, жетекші түр емес, мазмүн болуын 
ақын-жазушының силлогизммен емес, о6- 
разбен ойлауын, тілдің таза, көркем және 
халыққа түсінікті болуын тілейді, осы тілек- 
терді өз. шығармаларында Түгелімен іске 
асырады. 

Идеялық жағынан алғанда, Абай шығар- 
малары түгелімен, Абай жасаған кездегі қа- 
зақ өміріне тығыз байланысты, олар-- сол 
кездегі қазақ өмірінің жақсы және жаман 
жақтарының бейнесін айқын түсіретін кір- 
шіксіз айнасы. Бірақ, Абай шығармалары 
жансыз айна емес, жанды айна. Олар кездес- 
кеннің бәрін түсіре бермейді, іріктеп, көрсе- 
туге қажеттілерін ғана түсіреді. 

Өмірдің не бейнесін шығармаларына тү- 
сіруге құмартқанын және ол ойын қалай іс- 
ке асырғанын айтардан бұрын, бізге Абай- 
Дың өз ой-пікірі каншалық: өрістеп, қайда 
жеткенін. біліп алу қажет. 

Абай -- өткен ғасырдың 40--60 жылда- 
рында орыстың қоғамдық пікірін алға бас- 
таған орыс демократтарымен пікірлес кісі. 
Қазақ елінде де қанаушы және қаналушы 
екі тап барын ол. жақсы көреді, қанаушы- 
ның қаналушыны мейірімсіз талап отырға- 
нын түсінеді. Ол кездегі ел басқарушылар- 
дың (үкімет қызметіндегілердін, билер мен 
пысықтардың) момын көпшілікті қанаушы 

тапқа қосыла талайтынын жақсы ұғады. 
Бұның бәрін Абай көріп, ұғып қана қоймай- 
ды, қаналушыға жаны ашып, қанаушыға 
қарсы болады. 

Ой өрісі жағынан, Абай революциялык 
идеяға жеткен кісі емес. Ол--тек ағарту- 
шылық идеяға ғана жеткен адам. Оның ой- 
ынша қоғам өміріндегі теңсіздікті жою үшін, 
түгелімен халықтың сана-сезімін ояту ке- 
рек, ол үшін халықты жапатармағай оқыту 
керек. Бірақ, қайда және қалай? 

Ол кезде қазақта ұлттық мектеп жоғы 

жоғарыда айтылды. Мұсылманша оқытатын 
медреседе, тіршілікке пайдалы ешнәрсе жо- 
ғын Абайдың өзі іс жүзінде көрді. Тіршілік- 
ке пайдалы оқу орыста, еңдеше, қазақ ба- 
лаларын орыс мектебіне беру керек. Осы 
идея Абай шығармаларының (өлендерінің 
және ғақлия сөздерінің) өн-бойына түгел 
тарап отырады. 
- Тек, оқумен ғана қоғам өміріндегі әділет- 
сіздік жойылмайтынын, реалист Абай жақ- 
сы түсінеді де, қазақ өмірінде залалды не- 
месе жетімсіз деп ұққандарын, қатты сынап 
түзетпек болады. Бұл жөнінде ол кейбір 
өнегелік пікір айтып, ақыл беріп түзетуге 
тырысуымен қатар, өткір сықақ пен мысқыл 
әдісін де қолданады. Биографтары Абайды 
Салтыков-Шедринді де көп оқыйтын еді де- 
седі. Оның растығы Абайдың мысқыл мен 
сықақ өлеңдерінен көрінеді. Салтыковтың 
әдісімен Абай кемшіліктерді, 
оны болдырушыларды өлтіре 
мысқылдап, сықақтайды. 

Абайдың ойынша, қоғам 
өміріндегі жетімсіздіктің те- 
тігі еңбексіздікте-- «тамағы 
тоқтық, жұмысы жоқтық, 43- 
дырар адам баласын». Азбау 
үшін еңбек істеу керек. «Ең- 
бек қылсаң ерінбей, тояды 
қарның тіленбей». 

Соңғы сөздері ол заман- 
ның шындығына жатпайты- 
нын реалист Абай тағы да 
жақсы көреді. Қазақ ауылы- 
ның күзгі бейнесіне арнаған 
бір өлеңінде ол қанша ең- 
бек атқарғанымен, жалшы- 
ның күні қаран екенін, бай- 
дың оны мейірімсіз талап 
отырғанын айқын көріп, шын 
өмірдің бейнесін ызалы түр- 
де ғажап бояулармен дәл 
көрсетіп береді. Бірақ, «енді 1 

не істеу керек?» деген сұрауға жауап таба 
алмай, «байда мейір, жалшы да бейіл де 
жоқ, екеуін андыстырған құдайым-ай!» деп 
кейді. Абай идеясының жеткен жері осы ғана. 

Ағартушылық және демократтық идеяны 
жырлауда, Абай жалаң үгітші емес, ол -- 
биік дәрежелі көркем ойдың иесі. Бұл ойын 
жарыққа шығаруда негізгі құралы -- сөз 
екенін ол жақсы біледі, сондықтан ол қазақ 
тілін «бөтен сөздерден» тазалауға кіріседі. 

Қазақ тіліне «бөтен сөздер» ислам діні 
арқылы кірді. Дін кітаптары арап, фарсы 
немесе солармен шұбарланған татар тілімен 
жазылатын-ды. Қазақтың қалың көпшілігі- 
не ол кітаптар түсініксіз. Дін сабағы мен 
көзін ашқан кейбір қазақ ақындары шығар- 
маларына кітап тілін араластырып, халық 
түсінбейтін дәрежеге жеткізді. Қазақ тілін 
бұлай бұзушылыққа қарсы Абай мейірімсіз 
күрес ашып, өзі барлық шығармасын да қа- 
зақ халқының таза тілімен жазды. Ендеше, 
Абай, қазақтың жазба әдебиетінің ғана не- 
гізін қалаушы емес, ол казақтың әдебиеттік 
тілінің де негізін қалаушы. . 

Таза тілмен жазу, көркем жазу емес. Та- 
за қазақ тілінде жазылған талай мақала- 
ларды, кітаптарды немесе кейбір өлеңдерді, 
прозалық, драмалық шығармаларды біз 
көркем шығарма қатарына қоса алмаймыз. 
Шығарманың көркемдігі сөзінде ғана емес, 
сол сөздің көркем ойға айна болуында. 


Абайдың Семей каласындағы музейі. 


Абай--ірі көркем ойдың иесі. Өмір бей- 
несін ол көркем ойдың ғажап сұлу бояула- 
ры арқылы аса жарқын, қызғылықты етіп 
сыйпаттайды. Табиғат көрінісін, адам өмірін 
сыйпаттағанда ол дағдылы адамның емес, 
тек ірі суретшінің ғана көзі шалатын нәзік 
жақтарды тауып, сыйпаттаған обьектісінің 
іші-сыртын мейлінше дәл көрсетеді. 

Абай -- өлеңдік көркем сөздің шебері. 
Оның прозасы көркем шығарма емес, тек, 
ақыл айту төңірегінде жазылған қарасөздер. 
Өлең құрылысын алғанда, Абай қазақ поэ- 
зиясында күні бүгінге дейін төбесінен асыр- 
майтын биік. Абайға дейін қазақ поэзиясын 
он бір буыңды «қара өлең» мен жеті буын- 
ды «жыр түрі» ғана болды. Орыстың биік 
поэзиясы тапқан шеберліктерден үйрене 
отыра, Абай қазақтың өлең техникасына 
тыңнан он алты түр қосты. Сондай жаца- 
лықтарды жасай отыра, Абай қазақ поэзия- 
сына тән силлабикалық заңды бұзбай толық 
сақтады. 

Тыңнан тапқан өлең түрлері казақ хал- 
қына тез тарау үшін Абай жана өлшеулі, 
жаңа ырғақты, жаңа үйлесті өлеңдеріне ар- 
наулы әндер шығарды. Бұл мәселеде ол 
композиторлық таланты да барын көрсетті. 
Абай 1904 жылы өлді. Өзі өлгенге дейін, 
оның жалғыз ғана өлеңі жарық көрді де, 
өзгелері ешқайда басылмай, қолдан қолға 


қолжазба күйінде көшіріліп тарап жүрді, 
ауыздан ауызға тарады. Соңғы түрде та- 
рауына бас себептің бірі-- Абайдың әндері. 

Абай шығармаларының асса Совет Одағы- 
на, қалса, Қазақстанға кең тарауы тек совет- 
тік дәуірде ғана. Советтік дәуірде Абай шы- 
ғармалары мыңдаған тираж бен әлденеше 
рет басылды. Орыс тіліне аударылу арқылы, 
Абайды бүкіл Советтік Отан және дүние 
жүзі білді. Абайдың туу және қайтыс болу 
күндеріне байланысты, советтік дәуірде әл- 
денеше рет юбилей өткізілді. Советтік дәу- 
ірде ғана Абай шығармалары терең зертте- 
ліп, Тиісті бағасын алды. Абай туралы көр- 
кем шығармалар жазылды. МИскусствоның 
бар жүйесінде Абайдың образын, мәңгі сақ- 
тайтын ескерткіштер жасалды. Абай атына 
мектептер, колхоздар, театрлар қойылды. 
Сөйтіп, тек, советтік дәуірде ғана Абай зор 
құрмет көрді. Ы 

Халық-та, оның үкіметі де, мұндай құ 
метті тек адал ұлына ғана жасайды. Аб 
халықтың адал ұлы, өйткені ол ой өрісі жет- 
кенше халықтың мұң-мұқтажын айтып, ха- 
лықты азаптан бақыт жолына шығаруға 
тырысты. Қанаушы тап үстемдік құрып тұр- 
ған кез болғандықтан Абай ол арманына 
жете алған жоқ. > 

Абай жете алмаған арманына, қазақ хал- 
қын Қоммунист партиясы жеткізді. 

М. ХАКІМЖАНОВА. 


АБАЙҒА 


Тереңнен сөз асылын сүзіп берген, 
Қыялдың қыясына жүзіп көрген. 
Ойынан ойып алып, өрнек салып. 
Ұрпакқа, сөз маржанын тізіп берген. 
Асқақтап ән шырқадың, төгіп: жырды, 
ҒҰмтылдың оятам деп ой мен қырды. 
Дүниеге сенде кірпіш, бар қалан -- деп, 
Тербеттің мағаналы сөзбен сырлы. 


Қараңғы ел ұғына алмай қалды ғалыл, 
Коймады еркіне де, жеңді ақыл. 
«Жоқ деген игіліктің ерте-кеші», 
Жатталып өлмес сөзің болды нақыл. 
Бөгелік бүгін гүлге күмбезіңді, 
Атаймыз мақтанышпен күнде өзіңді. 
Казақтын тұңғышы сен ерте оянған, 
Пушкинмен ұштастырған ой-сезімді. 


Ж ҰСТАЗЫМА 


«Ғылым таппай мақтанба» деп үйретіп, 
Тұтатқансың сезімімнің оттарын. 
Жүрегімді шабытыңа билетіп, 


Өтті жылдар... сол оқушың ер жетті 
Ойларыңды өзіңе ұқсап ұғына. 
Жыр іздеймін осы өмірге керекті, 


«Қыс» пен «Күзің% болған менің тақпағым. Сөнен қалған қаламды үстап қолыма. 


ТҰМАНБАЙ МОЛДАҒАЛИЕВ. 


Орыс әдебиетінің Абайға әсері 


Абайдың өмір сүрген дәуірі-- орыс хал- 
қы мен қазақ халқының арасындағы тари- 
хи достықтың қалыптасып нығая бастаған 
кезі еді. Патша өкіметінің отаршылдық сая- 
сатына қарамастан демократиялық бағытта- 
ғы орыс мәдениетінің әсері қазақ арасына 
кең жайылды. Қазақтың алдыңғы қатарлы 

: адамдары орыс мәдениеті мен әдебиетіне ер- 
кінірек бой ұрды. Олар қазақ қоғамының 
дамуындағы бірден-бір дұрыс жол -- орыс- 
“пен жақындасу, орыс мәдениетін үйрену, 
орыс ғылымын меңгеру екеніне түсіне бас- 
тады. Міне, осындай, орыс мәдениетін қазақ 
елі ішінде кең насихаттаушының бірі -- ұлы 
демократ ақын Абай болды. 

«Орысша оқу керек,-деп жазды Абай 
өзінің жыйырма бесінші қара сөзінде,--хик- 
мет те, мал да, өнер де, ғылым да-- бәрі 
орыста түр. Залалыпан қашық болу, пайда- 
сында ортақ болуға, тілін, . оқуын, ғылымын 
білмек керек. Оның себебі: олар дүниенің 
тілін білді». 

Абай ХІХ ғасырдағы орыстың классика- 
лық әдебиетін көп оқып, өзінің ақындық 
жолында содан көп нәр алды. Орыстың ре- 
волюцияшыл-демократтык бағыттағы әде- 


биетінің әсері оның шығармаларынан айқын” 


сезіліп тұрады. Ұлы ақын Пушкиннің бос- 
тандықты аңсаған өлендерін, Лермонтовтың 


- налды. Абай 


өзі өмір сүрген қоғамға наразылық көрсет- 
кен, ыза мен ашуға булыққан жырларын, 
дворяндар қауымын күлкі еткен Қрыловтың 
мысалдарын аударды. Батыс Европа әдебие- 
тінің классик ақындары Гете мен Байрон 
шығармаларымен қазақ, халқы ең алғаш 
рет. Абай аудармалары арқылы танысты. 
Абай-- артта қалған қазақ қоғамының 
қатал сыншысы. Орыстың прогресшілдік 
әдебиетін көп оқып, үйренген ақын соның 
тікелей ықпалымен сыншыл реализмге кел- 
ді, Өзінің шығармаларында өмірдің шын 
көріністерін нақты бейнелей бастады. Ол 
қазақтың артта қалған патриархалды түр- 
мысын, ел ішіндегі әкімдердің зүлымдық іс- 
төрін, білімсіз қауымның надандықпен іс- 
тейтін мешеу қылықтарын, еңбексіздікті 
аяусыз сынға алып отырды. Ақын Қрылов- 
тың «Шегіртке мен құмырысқа» атты мыса- 
лын аударып, талапсыздарға, еңбек сүймей- 
тін жалқауларға қарсы жүмсады. «Қарға 
мен түлкі», «Бақа мен өгіз» атты мысалдар- 
да атқа мінер болыс-билердің қулық-сұм- 
дықтары, күңшілдік, өсекшілдік аяусыз сы- 
Қрылов мысалдарын қазақ 
жағдайына бейімдей аударып, оны қазақ 
ішіндегі теріс қылық, оғаш мінездерді сы- 
науға пайдаланды. Біртіндеп мұндай сықақ, 
кекесінді тіл өткірлігі аудармадан Абайдың 


ТАЙ 


өз шығармаларына ауып кең тамыр жая тү- 
седі. Би-болыстарды сынауда Абайға Сал- 
тыков-Шедрин сатирасының көмегі орасан 
көп болды. 

Абай үстем тап өкілдерін сынайтын өлең- 
дерінде жан-жақты қанаудың астында күн 
кешкен қазақ кедейінің ой-арманына ортақ- 
таса білді. Ақын солардың көңіл күйін 
жырлады. Таптық жікті анық көрді. «Қара- 
ша, жел тоқсанмен сол бір екі ай» деген 
өлеңінде бай мен кедей үйінің тұрмысын, 
әл-жайын қарама-қарсы 
Шаруалар қозғалысы тақырыбына жазыл- 
ған (Лермонтовтың «Вадим» атты ұзақ әң- 
гімесін өлеңмен аударады. 

Өнер, ғылым үйрену керек. Абай тезисі -- 
осы. Кімнен үйрену керек? Бұл жағына кел- 
генде ол тағы да орыс халқына қарайды. 
«Орыстың ғылымы, өнері-- дүниенің кілті, 
оны білгенге дүние арзанырақ түседі». 

Өнер үйренудегі, ғылымды меңгерудегі 
мақсат не? Абяй осы сұрақтарға да дұрыс 
жауап береді Оқудағы мақсат -- шен алып, 
шекпен кию емес екендігін ескерте келіп, ол: 
«Осы күнде орыс ғылымын баласына үйрет- 
кен жандар соның қаруымен тағы қазақты 
аңдысам екен дейді. Жоқ, ондай ниет керек 
емес» деп жазады. Абайдың ойынша, оқуда- 
ғы, өнер табудағы мақсат-- халыққа қыз- 
мет ету, білгенін ел мүддесіне жұмсау. Ақын 
ел үшін еңбектенуді Толстой мен Салтыков 
сыяқты ұлы орыс адамдарынан үйренуге 
нұсқайды. 

Абай ел ішіндегі дау-шарды, алауыздық- 
Ты, оның басты айыпкердері -- болыс-би- 
Лерді сынап қана қойған жоқ, орыс гума- 
низмінен нәрленген ақын халқын, бірлікке, 
ынтымаққа шақырды. Жалпы адамгершілік, 
адамға адамның достығы жайлы Абай ой- 
лары Толстой пікірімен ұштасып жатады. 
Ақын өз өлеңдерінде адамның бірін бірі сү- 
Йе білуін, дос болуын аңсады. 

Абайдың достық, махаббат туралы ойла- 
ры Пушкин шығармаларын аудару үстінде 
шындала түсті. Ол «Евгений Онегиннен» 
үзінділер аударды. Бірақ бұл аудармалар 
бас-аяғы жоқ үздік-үздік хаттар емес, же- 
лілі, тіпті поэмалық сюжеті бар, хат арқы- 
лы берілген поэма деп атарлық шығарма- 
лар. Ақын әуелі «Онегиннің сыпатын» бе- 


реді. Одан кейін “«Татьянаның Онегинге . 


жазған хаты», «Онегиннің Татьянаға жауа- 
бы»,: «Онегиннің Татьянаға жазған хаты», 
«Татьяна сөзі» болып жалғасып келеді де, 
«Онегиннің өлердегі сөзімен» аяқталады. 

қоя суреттейді.” 


Бұл аудармалар арқылы Абай Пушкин Та- 
тьянасын қазақ даласына алып келіп, оны 
мұңдас қазақ қызымен таныстырды. Қазақ 
қоғамындағы әйелді кем тұтушылыққа қар- 
сы соққы берді. 

Абайдың искусство, эстетика жөніндегі көп 
пікірлері Белинский ойларымен үйлес келе- 
ді. Ақынның міндетін Абай -- халық қыз- 
метшісі болу деп бағалайды. «Өлең сөздің 
патшасы», «Мен жазбаймын өлеңді ермек 
үшін» атты өлеңдерінде ол искусствоның 
әлеуметтік мәніне зор баға береді. Сөз қа- 
дырын кетіріп, өлеңді мал табу жолына 
жұмсайтын ақындар мен әншілерді өткір 
сынайды. «Құлақтан кіріп бойды аларлық 
тәтті ән мен тотті күйді» ерекше сүйеді. 

Абай -- қазақ әдебиеті тарихында бірінші 
рет табигат лирикасын жасады. Оның таби- 
ғат жайындағы өлеңдері тек жыл мезгілде- 
рін суреттеумен шектелмейді, онда халық 
тұрмысынан суреттер беріледі. Бұл жолда 
да Абайдың орыс әдебиетінен үйренгені 
даусыз. Әсіресе Лермонтовтың «Теректің 
сыйы» деген өлеңін аударуы -- Абайдың бұл 
саладағы елеулі табысы. Ақынның «Қыс» 
деген өлеңінен Некрасовтың «Аяз атасы- 
ның» әсері байқалады. Оның үстіне Абайға 
«Евгений Онегиндегі» жыл мезгілдері сурет- 
тері көп әсер қалдырғанға ұқсайды. 

Осындай үздіксіз ізденулер, орыс әдебие- 
Тін жалықпай оқу Абайдың табанын сын- 
шыл реализмге берік тіреді. Ақын өз шы- 
ғармаларына өзі жасаған заманның шын- 
дығын арқау етті. Әрине, ол болыс-билерді . 
әшкерелейтін сатиралық өлеңдер жазғанда, 
кедейлердің мүддесін қорғағанда, үстем тап 
өкілдеріне, патша өкіметі чиновниктеріне 
жеккөрінішті болатынын жақсы білді. Бі- 
рақ бұл қорқыныш ұлы ақынды әділет жо- 
лынан тайдыра алмады. 


Ызалы жүрек, долы қол, 
Улы сыя, ашы тіл 
Не жазып кетсе, жайы сол 
Жек көрсеңдер, өзің біл, 
-- Деген сөздің өзі -- реалист ақынның шын- 
дықты айтпай тұра алмадым дегені еді. 
Абай өз заманының қыйындық-ауыртпа- 
лықтарын көп көргенмен, өмірден түңілген 
жоқ. «Жамандықты кім көрмейді. Үміт үз- 
бек-- қайратсыздық.. Қары қалың қатты 
қыстың артынан көгі қалын, көлі мол жақ- 
сы жаз келмеуші ме еді?» деп жазды ол. 
Бұл-- нағыз халықтық оптимизм еді. 
Алуан түрлі орыс поэзиясының сырына 
қанып, нәрленген ақын қазақтың бұрыннан 


келе жатқан өлеңдік құрылысына көп жа- 
ңалық енгізді. Ол орыс әдебиетінің неше 
түрлі өрнектерін қазақ поэзиясында батыл 
қолданды, тың үйқастар тапты. 

Қазақтың әдеби тілін дамытуда, тіл 
ұстартуда да Абайдың сікірген еңбегі орасан 
зор. Ол шын мәніндегі жазба әдебиеттің не- 
тізін салды. Қазақ тілінің сөздік қорын жа- 
қаша тіркестер мен орыс сөздерін қолдану 
арқылы байыта түсті. 


НЧастардың 


Абай өлендерінің ішінде балаларға тікелей 
арналып жазылғандары тым сирек. Бірақ, 
оның басқа тақырыпқа жазылған шығарма- 
дарынан да сол ескі ауылдағы қазақ бала- 
ларының өмірін, тұрмысын айқын аңдата- 
тың көптеген тамаша суреттерді көреміз. 
«Құз», «Қараша, желтоқсанмен -- сол бір 
екі ай» сыяқты атақты өлеңдерінде ақын 
сол кезедегі қазақ аулындағы әлеуметік тең- 
сіздіктер мен таптык қайшылықтарды імей- 
лінше шынайы суреттеді. Байлардың қа- 
раулығы мен сараңдығын, қатыгездігін жә- 
не олардың кедейлерді аяусыз қанайтынды- 
ғын өткір сынай келіп, Абай осы өлеңдерін- 
Де бай баласы мен жарлы баласының да 
өмірін, әрекетін шебер бейнелейді: 

Қар жауса да тоңбайды бай баласы -- 
Үй жылы, киіз тұтқан айналасы, 


Бай ұлына жалшы ұлы жалынышты, 
Ағып жүріп ойнатар көздің жасы. 


Осы бір шумақ қана өлеңде тұтас бір 
дәуірдің, әделетсіз қоғамның шындығы бар. 
Бай баласы қар жауса да тоңбайды, үсікке 
шалынбайды. Өйткені оның үйі жылы, киі- 
“міде жайлы. Ал жалшы ұлының көрген кү- 
ні мүлдем басқаша. Ол -- байдың баласына 
жалынышты, оны ойнатып, көңілін аулаушы. 
Бірақ ол мұны амалсыздан, көзінен жасы 
ағып жүріп жасайды. Бұлай етпеске оның 
лажы да жоқ. Оны осыған ділгір еткен -- 
тіршілік, күнкөрістің қамы. Бұл өлеңнен 
басқа да бір жайды аңғартуға болады. Еш- 
нәрсеге мұқтаждықсыз, қамсыз өмір бай ба- 
ласын жалқау, тоғышар, арамтамақ еткен. 
Ал, кедей баласының өмірге араласуға, әре- 
кет жасауға аздап болса да икемі бар. Сон- 
дай-ақ бұл өлеңдерінде ақын байдың жар- 
лыны сүліктей сорып қанайтынын, жарлы 
азапқа толы қайыршылық өмір кешетінін 
ашықтан-ашық, батыл айтумен бірге үлкен- 


Сайып келгенде, Абайдың дүниеге көзқа- 
расы орыс әдебиетінің тікелей әсерімен ка- 
лыптасты. Өмірден үйренгені көп ақын ол 
білгенін оқығанымен ұштастыра отырып, 
осындай дәрежеге көтеріле білді. Өз халқын 
ілгері сүйреп, оның келешегін үлы орыс 
халқы тағдырымен байланыстыруға баста- 
ды. 


С. Қыйрабаев. 


аңылшысы 


дер арасындағы осы теңсіздік, біреуді-біреу 
қанап, езушілік балалардың да өмірінде бар 
екендігін көрсетеді. Және ақынының жылы 
ықласы мен аяушылық сезімі жарлылардың 
жағында. Мі 

Жоқшылық өмір, мұқтаждық ересек 
адамды ғана емес, баланы да бұзатынын, 
аздыратынын Абай жақсы түсінді. «Жаз» 
деген өлеңінде көгорай шалғынды жайлауға 
көшіп қонған ауылдың көрінісін, табиғат су- 
ретін, адамдардың тіршілік әрекетін жырлай 
келіп Абай мынадай бір жайды аңғартады: 


Жалшы алдаған жас бала 
Жағалайды шешесін: 
«Ет әпер» деп қыңқылдап. 


Міне, ересек адамның жас балаға берген 
өңегесінің түрі осы. Ол жас баланы өнер- 
білімге емес, емінуге, көз сатып телміруге 
үйретеді. Бұл жәйт-- сол дәуірдің шынды- 
ғы ғана емес, ең бір жексұрын кеселі де еді. 
Заманның осындай кертартпалығын, Яғни 
ол үлкендерді ғана емес жас балаларды да 
аздыратынын, бұзатынын өз көзімен көрген 
және соған жаны қатты ауырған ақын он- 
дай жексұрындық атаулының барлығына 
қарсы аяусыз күресті, өзінің ызалы сөзімен 
түйреді. Өз тұстастарының қулық-сұмдығын, 
екіжүзділігін, алдамшылығын өткір Шене- 
генмен, Абай өмірден торыққан жоқ. Ол 60- 
лашаққа сенді, өз үмітін жастарға, келер 
ұрпаққа артты. Жастарды білімге шақыру, 
өнерге үндеу арқылы тәрбиелемек болды. 

Абай творчествосындағы негізгі, басты та- 
қырыптардың бірі -- өнер-білімге, оқуға ша- 
қыру болуының бір себебі де осында еді. 
Ол кейін жасының ұлғайып кеткендігіне қа- 
рамастан оқуға беріледі. Семей қаласына 
талай рет барып, айлап жатып оқыйды. Орыс 
достарының кеңесі әрі көмегі арқылы Абай 


2 


орыс халқының ұлы ақын, жазушылары мен 
атақты ойшылдарының еңбектерімен таны- 
сады. Өзі ғана оқып қоймайды, басқалар- 
дың, әсіресе жастардың оқып, білім алуына 
да көп назар аударады. Ол өзінің Абдрах- 


ман, Мағауия, Қүлбадан деген балаларын. 


және кейбір кедейлердің балаларын орысша 
оқуға береді. 

Орысша оқып білім ала бастаған жастар- 
ды Абай жаңа адамдар, халықтың болашақ 
қамқоршылары деп санады. Өзінің жастай 
өлген баласы Абдрахманға арнаған бір өле- 
ңінде ақын: «Жаңа жылдың басы ол» деп жа- 
зады. Бұл өлеңінде Абай Абдрахман өліміне 
өз баласының қазасы ретінде қайғырып қана 
қоймайды, сонымен бірге орысша оқып, көп 
білім алған баласы халық алдындағы өзінің 
парызын өтей алмағанына, өз білімінің же- 
місін елге тарата алмағанына да үлкен өкі- 
ніш білдіреді. ; 

Ел өміріндегі жаңалықты, прогрестік құ- 
былыстарды кепе де, оған қуана да білген 
ақың орыс мейтептерінде қазақ балалары- 
ның оқый бастағанына мейлінше сүйсінді, 
олардан үлкен үміт күтті. 

Жастардың осылайша оқуға, білімге үм- 
тылуына, олардың білімге құмарлығына 
шын жүректен қуанумен бірге Абай басқа 
да бір жайдан, яғни алған білімді халық игі- 
Лігіне жұмсамай, ел Мүддесін шен-шекпенге 
сатып кетуден қатты сақтандырады. Оқалы 
киім кию үшін Әскери қызмет іздеп, көкірек 
керме, оязға қызмет етпе, он- . 
Да жанбай жаттып сөнесін, 
-- дейді ол. 5 5 і 

Кейбіреулер баласын бі- 
лім алу үшін емес, заң біле- 
тін, арыз жаза алатын, пәле 
ҡуған сүм болуы үшін оқы- 
татынын Абай қатты мыс- 
қылдайды: 5 

Ойында жоқ бірінің 
Салтыков пен Толстой . 


<Я тілмаш, я адвокат 
Болсам» деген бәрінде ой. 


Сөйтіп, Абай білім аңса- 
ған талаптыларға орыс хал- 
қының ұлттық мақтанышы 
болған кеменгер ұлдары 
-Салтыков-Шедрин мен Лев 
Толстойды үлгі етеді, солар- 
дай болуға үндейді. Мұнда 
Үлкен озық идея бар. Абай 
білімді жастар бойларында- 

ғы сол өнерін халық игілігіне жұмсауын, ха- 
Лық мүддесі үшін қызмет етуін, әкенің ұлы 
болмай, халықтың ұлы болуын талап етті. 
«Әкесінің баласы--адампың дұшпаны, адам- 
ның баласы -- бауырың»,- деп жазды ол. 
Осы пікірін Абай өз өмірінің де биік нысана- 
сы етіп ұстады. Өзінің творчествосымен де, 
іс-әрекетімен де Абай әкенің ұлы емес, ха- 
лықтың ұлы болды, яғни ол үлкен жүрегі мен 
ойлы жырын да, қайрат-жігерін де өз халқы- 
на қызмет етуге арнады. 

Патриот ақын Абай өзінің туған халқы- 
ның прогресс жолымен алға баруын, орыс 
халқымен достықта болуын мәдениетті елге 
айпалуын тіледі, соны көкседі. Қеменгер 
ақынның бұл қасиетті арманы тек біздің со- 
веттік дәуірімізде ғана шындап жүзеге асты. 
Қазақ халқы қазір шын мәнісіндегі мәде- 
ниетті, бақытты елге айналды. 

Абайдың басқа да көптеген шығармалары 
сыяқты, оның жастарды оқуға, өнер-білімге 
шақырған өлендері де өздерінің тәрбиелік 
маңызы мен құндылығын әлі де болса жо- 
ғалтқан жоқ. Ұлы ақынның бұл өлеңдері 
мен тағлым сөздері оның қазіргі ұрпақтарын 
да білім биігіне шығуға, халық мүддесіне 
қызмет етуге үндейді, еңбек сүйгіштікке, 
достыққа шақырады. 


Айқын Нұрқатов. 


Семейдегі Абай оқыған медресе, Т 


Абат туған жерде 
“ОЧЕРК 


Осы бір ақ үйдің есігі тынымсыз ашылып 
жабылады. Ақ фартук киіп, қызыл талстук 
таққан оқушылар да, ескі дүние мен бүгінгі 
нұрлы заманның куәсі болған, 60 тан асып, 
жетпіске иек артқан қарттар да осында ке- 
луде. Пионерлер үйінің төрінде отырған екі 
қарт жас балалар келген сайын оларға ата- 
лық мейіріммен қарайды. Қуанышты, нұрлы 
жүздерінен бейне бір шаттық өмірдің жас- 
тарын көргендей болады... 

Омырауында алтын жұлдыз медалі жар- 
қырап отырған қарт жанындағы көршісі Ар- 
хем атайға қарап сөйлей бастады. 

-- Архем, мына бүлдіршіндей балалар-- 
өмір гүлі емес пе? Қарашы ана біреусі кі- 
тапқа тесіле қарап отыр. Ана балалар жас 


та болса, шахматшы-ау деймін, тіпті үлкен-, 


дер де, кішілер де солардың жанына жый- 
налып (қалыпты,-- дегенде Архем сөзді те- 
реңнен қозғады. 

-- Абай аталарының ұрпақтары емес пе. 
Білесіңбе, Абай күздің күндері сонау Жиде- 
бай қыстағыңдағы төбешіктің үстінде оты- 
рып алып, балаларды оқытуды, өнерге үйре- 
туді арман етуші еді. Абай арман еткен өнер 
мелері де, білім шыңына аттанушылар да 
осылар емес пе,-- деп өткен мен бүгінгі күн- 
нің жастарына көз жібере сөйлей бастаран- 
да, екінші бөлмеден кірген орта бойлы, қой 
көзді қара торы жігіт олардың сөзін бөліп 
кетті. Ол кең бөлме ішіне көз жүгіртіп өт- 
ті де: 

-- Кездесу жыйынымызды бастайық. Ақ- 
сақалдар отырыңкырап қалды білем. Бүгін- 
гі жыйын қазақ халқының ұлы ақыны Абай 
Құнанбаевтың қайтыс болғанына елу жыл 
болғанына арналады. Абайдың өмірі мен 


творчествосы туралы баяндама жасау үшін , 


сөз аудандық пионерлер үйінің директоры 
Жануақасов, жолдасқа берілді. 

--. Қазақ халқының ойшыл ақыны, біздің 
жерлесіміз Абай Құнанбаевты сендер жақсы 
білесіндер,-- деп бастаған директор ақын- 
ның өмір баянына, творчестволық өсу жол- 
дарына, шығармаларының идеялылығына, 
мазмұндылығына кеңінен тоқталып айтып 
тұр. Қатардағы үйлердің бірінен шыққан 
жас өнерпаздардың шырқай салған әні пио- 
нерлер үйіндегілерге айқын естіледі. Баян- 
дамашы сөзінің ара-арасында әнге кұлақ 
түріп те қояды. 


-- Абай аталарың өнер үйренуге ерекше 
көңіл бөлген еді. Естисіздер ме аудандық 
мәдениет үйінің сахнасынан көркемеөнерпаз- 
дардың шырқаған әнін. Егер қазір осы ән- 
дерді ақын ата тыңдап отырса, бүгінгі күн- 
ге, Абай ауылының өнерпаздарына қандай 
риза болар еді. 


Құлақтан кіріп, бойды алар 

Жақсы ән мен тәтті күй. 

Көңілге түрлі ой салар, 

Әнді сүйсең мендей сүй,- деген Абай аталарың 


мына шырқалған әндерді құлағын түріп 
тыңдар еді-- деп ол ұлы ақының ән мен 
күйді тамаша тыңдаушы екенін еске алды. 

Бұл жыйын әр оқушының көзіне кешегі 
ауыл мен бүгінгі Абай ауылын елестетті. 
Өзінің тамаша өмірін әр қайсысы сезіне түс- 
ті. Олардың көз алдында бүгінгі Абай ау- 
даны тұрды. 

Қазір мұнда 21 мектеп барын олар жақсы 
біледі. Оқу жасындағы балалардың бәрі 
дерлік оқыйды. Малшылардың балалары 
үшін бірнеше бастауыш және жетіжылдық 
мектептер, қоғамдық және бюджеттік үш 
интернат жұмыс істейді. 


Бұлармен қатар аудандық мәдениет үйі,.9 
оқу үйі, селолык клубтар, қызылотаулар бар. 
Ондағы көркемөнерпаздар үйірмелерінің 
мүшелері тек қазақ әндері мен күйлерін ға- 
на емес, сонымен бірге совет композиторла- 
рының, еліміздің көп ұлтты халықтарының, 
халықтық демократия елдерінің әндерін де 
шырқатуда. Ақын ата арман еткен жақсы 
ән мен тәтті күй: Біздің заманымызда кең 
құлаш жайды. Осы кезде мәдениет үйінен 
хормен орындалып жатқан Абайдың өз әні 
Абай селосының көшелеріне таралып, аспан 
әлемінде шарықтап тұрып алғандай болды. 

Социалистік Еңбек Ері Шыңғыс қарт ор- 
нынан тұрғанда оның әжім тартқан жүзінен 
енбектің алуан түрлі белестері көрініп, қа- 
жырлы қарт екені аңғарылғандай да болды. 

-- «Еңбек етсең ерінбей, тояды қарның 
тіленбей» -- деген екек данышпан ақын. Мен 
жасымнан мал бақтым... Осынау Жидебай, 
Шыңғыс тауы Маңындағы байлардың Мал- 
шысы болдым. Ол кезде қандай еңбек етсем- 
де, ішсем -- тамаққа, кисем -- киімге жары- 
маушы едім. Еңбек бағаланбайтын. Міне, 

Қазақтың Абай атындағы Педагогикалық Инсти- 

тутының Абай атындағы стипендияты, әдебиет 

факультеті үшінші курсының студенті Арсен 
Ибатов. 


енді қараңызшы, еңбек біздің елімізде даңқ 
шығарып, аброй әперіп, ер атандырып отыр. 

Пионерлер қарттың омырауындағы алтын 
жұлдыз медаліне әлсін-әлсін қарап оның ау- 
зынан шыққан әрбір сөзді қызыға, құмар- 
та тыңдап отыр. Әңгіме желісі еңбектен бас- 
талып, оқуға, өнер үйренуге басқа да аудан- 
ның шаруашылық мәселелеріне ұштасуда. 

Бүгінгі Абай Отаны көркейіп, нығая түсу- 
де. Егіншілік, мал шаруашылығы өркендеді. 
Қолхозшылардың көпшілігінің табысы ар- 
тып миллионер колхозға айналды. Аудан:ір- 
гесіндегі Абай атындағы кол.озды ғана ала- 
йық. Өткен жылы колхоз 1,5 миллион сом- 
дай кіріс кіргізді. Қолхозшылардың еңбек 
күніне көптеген ақша, астық, мал берілді. 
Қолхоз шаруаларының материалдық әл-ау- 
қаты артып, тұрмыс дәрежелері жақсаруда. 
Шаруашылық, балалар Отандық жаңа тех- 
никамен жабдықталуда. 

Әңгіме желісі қайта айналып өткен өмірге 
оралды. Шыңғыс қарт аз ойланып, жаңа әң- 

тіме бастады. Әңгіменің басталуы да, тар- 
тымдылығы да тамаша. Оқушылардың көз 
алдына Жидебай қыстауы қасындағы 19-13 
жасар балаға домыбра тарттырып, ән айт- 
қызып отырған Абай аталары елестегендей 
болады. 

-- Алыстан келе жатып, сусын ішу үшін 
бір үйге бұрылдым. Үйге кірсем көк майса- 
ға тігілген кигіз үйдің төрінде адам толып 
отыр екен. Абайға алғаш көзім түсті. Ол 
үйдегілердің гүжілдей сөйлеп әңгімелесуіне 
қарамастан баланың қолындағы домбыра- 
ның пернелеріне шұқшия қарап қалған. 
Қейде баланың қолын ұстап пернені басты- 
рады да, кейде домбыра пернелерін өзі ба- 
сады... 

Өнерге үйрету мәселесі өткен замандағы 
оқу мәселесімен байланыстырылды. 

-- Әлі есімде, ол кезде біздің ауыл Абай 
ауылымен жаз жайлауымыз, қыс қыстауы- 


: мыз, күз күзегіміз бірге болмаса да, көрші- 


лес жататын. Ақын ауыл молдасына туыста- 
рының баласы ма, әйтеуір, бір баланы эке- 
Ліп молдаға тапсырып жатты да: 

-- «Мына балаға зекіп, қатты ұрыспаңыз, 
дүре соғуышы болмаңыз. Егер балаға ұр- 
сып, Зеки берсеңіз, дүре соқсаңыз, ол сізге 
шәкірт болудан өзі де қашады және оның 
сабақ оқуына зыянын тигізеді. Бала жасқан- 
шақ болып өседі» -- деп молдаға қатты ес-. 
кертті. Сол кезде мен де сол молдада оқушы 
едім. Балалар Абайдың сөзіне қатты риза 
болды. Бірақ молда алдында үндеуге шама 
жоқ еді. 

Сөз Абай еңбектерін жыйнау жұмыстары- 
на қатынасқан, ақынның өмірін, творчество- 
лық қызметін жақсы білетін, ауданда ұлы 
ақынның өмірі туралы шежіре атанып жүр- 
ген Архем Исқақов қартқа берілді. Ол Абай 
заманында қазақтың ұлттық тілінде бірде- 
бір мектеп болмағанын, ал арап тілін үйрете- 
тін жеке молдалардың мектебінде тек бай- 
лардың, билердің балалары ғана оқыйтынын 
айтты. Байлар мен билер өз балаларын оқу- 
ға бергенде ел билеу, мал табу мақсатымен 
беретініне тоқталды. Қазақ халқының прог- 
ресшіл ақыны Абай өз балаларын оқытуда- 
ғы мақсатын бай мен билердің балаларын 
оқытудағы мақсаттарына қарама-қарсы қой- 
ДЫ; Адамның бір қызығы бала деген, 

Баланы оқытуды жек көрмедім. 

Баламды медресеге «біл» деп бердім 
Қызмет қылсын, шен алсын деп бермедім 
-- деп еді аталарың Абай. Бірақ ақынның 
ойы өз заманында іске асқан жоқ. Сендер. 


мен біздердің қызыққа толы бақытты зама- 
нымызда ғана іске асты. Ақын айтқан сүйер 
ұл да, сүйсінер балалар да сіздер -- еліміз- 
дің жас ұрпақтары. Оны советтік семья, мек- 
теп тәрбиелеп өсіруде. Абай «әкесінің бала- 
сы--адамның дұшпаны, адамның баласы- 
бауырың» депті, балалар. Ақынның бұл сөзін- 
де орасан маңыз бар -- дей келіп қарт бала- 
ларға жеке бастың қамы үшін емес, Отан 
үшін, халық үшін қызмет ету керектігін ес- 
кертті. Архем қарт Абай ауылында оқып жо- 
ғары дәрежелі білім алған еліміздің жоғары 
оқу орындарында қызмет істеп жүрген кейбір 
жеке адамдарға тоқталып, пионерлерді ғы- 
лым шыңына қарай өрлей беруге шақырды. 


Пионерлер ақын туралы өзара пікір алыс- 

ты. 
жжж 

Өткен оқу жылының жазғы каникулы бо- 
латын. Абай атындағы колхоздағы бастауыш 
мектептің оқушысы Сәкен Жәкенов інісі 
Оралтаймен бірге Жидебай маңындағы кол- 
хоздың түйе фермасындағы нағашысы Сләм- 
шайхы Қашқынбаев ҡарттың үйіне келді. 
Бірнеше күн Өткеннен кейін нағашысы Сә- 
кенді ертіп кешеден бері жоғалып кеткен 9 
түйені іздеуге шықты. Түске таман олар Жи- 
дебай қорығына келіп, түйелерін тауып алды. 


Абайдың Жидебайдағы қыстағына қарай 
беттеді. 

Сәкен түйесінің басын нағашысына қарай 
бұрып: 


-- Нағашы, ана төбешіктегі ақ үй кімнің 
үйі? Жаңағы көрген көп үйлерде кімдер тұр- 
ды екен? -- деп сұрай бастады. 

Түйелерін тауып, көңілі толып келе жат- 
қан қарт жиенінің сүрақтарына алғаш көңіл 
қоя қоймап еді, бала: 

-- Жаңағы көп үйлердің салынғанына кәп 
жылдар болған тәрізді, өйткені көпшілігінің 
кейбір қабырғалары құлап қалыпты,-- деп 
нағашысын еріксіз сөзге араластырды. 

-- Ертеде,- деп бастады қарт әңгімесін, 
-- осы Жидебай маңына 25 тей орыс семья- 
сымен көшіп келіпті. Осы жерде егін, бақша 
салып бірнеше жыл тұрыпты. Ол -- Міне с0- 
лардың салған үйлері. Жаңа көрдің ғой, 
үйлер бірінен соң бірі қатар-қатар салынған. 
Қазақтар оны «Орыс поселкесі» -- деп атап 
кеткен көрінеді. Ал, анау тұрған ақ үй қазақ 
халқының ұлы ақыны Абайдың Жидебай- 
дағы қыстауы. Онда ақынның өлең жазатын, 
демалатын, қонақ күтетін бірнеше бөлмеле- 
рі, мал қамайтын қоралары бар. 


Сәкен нағашысынан Абай қыстағын көріп 


қайтуды сұрады. Қөп кешікпей олар Абай- 
дың қыстағына келді, Сәкеннің көзі үйдің 
қабырғасына таяу орнатылған мраморлы ақ 
тасқа түсіп, онда жазылған жазуды оқый 
бастады: 

«Бұл үйде қазақтың ұлы ақыны Абай Құ- 
нанбаев тұрған» деп аз кідіргенде, нағашы- 
сы жиеніне әрі қарай оқы деп еді бала: 
«Здесь жил великий поэт казахского народа 
Абай Кунанбаев» деп тез оқып шықты. На- 
ғашысы мен жиені Абай тұрған бөлмелерді, 
мал қораларын аралады. Одан шығып бұ- 
лаққа келді. 

-- Мынау мөлдір сулы бұлақ -- «Абай бұ- 
лағы» деп аталады. Абай және оның семья- 
сы осы бұлақтан су ішкен. Жаңағы үйдің 
жанындағы төбешікте күздің күндері Абай 
шапанын желбегей жамылып, домбыра шер- 
тіп отырушы еді деседі жүрт. 

Сәкен мен Сләмшайхы күн шығысқа қа- 
рай беттеді. Абай қыстағынан бір жарым 
шақырымдай жердегі Абай зыйратына келді. 
Зыйрат есігінің алдындағы мрамор тасқа: 
«Абай (Ибраһим) Құнанбаев қазақтың ұлы 
ақыны және данышпан ойшысы» деп казақ, 
орыс тілдерінде жазылыпты... - 

«Пионерлер үйінде болған кездесу жыйы- 
нында Сәкен Жәкенов сыяқты Абай қыста- 
ғына саяқат жасаған көптеген пионерлер 
өздерінің көрген, білгендерін ортаға салды. 
Кездесу соңында Абайдың жерлестері, 
ақынның жас шәкірттері «Айттым сәлем қа- 
ламқас», «Көзімнің қарасы», «Бойы былғаң» 
басқа да көптеген әндерін орындады. Абай 
әндерін -- оның жас ұрпақтары Отанымыз- 
дың қуаттылығын, байлығын, ұлылығын ба- 
яндайтын совет композиторлары мен ақын 
жазушыларының әндерімен, өлеңдерімен 
ұштастырды. 5 

Абай атындағы орта мектепте 1939 жыл- 
дан бері екі айда бір рет шығып тұратын 
«Абай ұрпақтары» атты журналдан үзінді- 
лер оқыды. Онда Абайдың жас жерлестері-- 
Абай ұрпақтарының қолымен жазылған көп- 
теген өлеңдер, көркем сөздер, әңгімелер бар. 

Жас ұрпақтардың Абай әндерін айтуына, 
ақынға арнап жазған өлеңдерін окуына 
Шыңғыс, Архем қарттар да риза болып: 

-- Абай аңсаған жас ұрпақтар, міне, осы- 
лар,-- деді күлімсірей,-- білім шыңына, сү- 
Йікті Отанымыз үшін қызмет етуге аттанған. 
қадамдарың құтты болсын, Абай ұрпақтары! 


Өмірбек Смағұлов. 


Семей облысы. Абай ауданы, 
Абай селосы. 


ТІГІ 


ҺБАЙДЫҢ ӨЛЕҢДЕРІ МЕН ҒАҚЛИЯ СӨЗДЕРІНЕН 


ұ-Сөзіне қарай-- кісіні ал, 
Кісіге қарап сөз алма-> 
Туғанда дүние есігін ашады 
өлең 
Өлеңмен сер қойнына 
с кірер денең. 


Бір ғылымнан басқаның 

Кеселі көп асқанға. 
Еңбек қылсаң ерінбей, 

Тояды. қарның тіленбей. 


ре. 
1МДосыңа достық қарыз іс,У 
Дұшпаныңа әділ бол! 3 
4ғАсығыс түбі өкініш,У 
Ойланып алмақ -- сабыр сол. 
ж 
Әбұйыр, атақ сол жанда -- 
Кімді көп жұрт мақтаса. 
Ол мақтаудан не пайда, 
Көп мақтауын таппаса. 
: ж 


Әсемпаз болма әрнеге, 
Әнерпаз болсаң, арқалан. 
Сен де бір кірпіш дүниеге, 
Кетігін тап та бар қалан. 
Көп адам дүниеге бой 
алдырған, 
Бой алдырып аяғын көп 
шалдырған. 
Өлді деуге сыя ма ойлаңдаршы, 
Өлмейтұғын артына сөз 
: қалдырған: 


Ұзақ өмір не берер. 


Көрген, білген болмаса. 
Жатқан надан не білер, 
Көңілге сәуле қонбаса. 


ай 


Әннің де естісі бар, есері бар, 
Тыңдаушының құлағын кесері 
бар. 
Ақылдының сөзіндей ойлы, 
күйді 
Тыңдағанда көңілдің өсері бар. 
2 ж 
2-Орысша оқу керек... мал да, 
өнер де, ғылым да -- бәрі 
орыста. 
2 2 ж 
"Әкесінің баласы. -- адамның 
дұшпаны, адамның баласы!-- 
бауырың?» 


Егер ісім өнсін десең, ретін тап. 

І-Бақпен. асқан патшадан мый- 
мен асқан қара артық. Сақалын 
сатқан кәріден. еңбегін сатқан. 
бала артық. 


(Жаман дос -- көлеңке, басыңды. 
күн шалса, қашып құтыла ал- 
майсың, басыңды бұлт алса, із- 
деп таба алмайсың. > 

ж 


ұ-Қайратсыз ашу түл, тұрлаусыз 
ғашық түл, шәкіртсіз ғалым 


тұл.2 


ж 


Жерлестер 


(Жазушының жол дәптерінен) 


Бердібек Соқпақбаев. 


“Біз Цюрупа ауданының орталығы Шар- 
бақтыға келгелі күн қабағын бір ашқан жоқ 
-- кешелі бері ақжауындатып құйып түр. 
Көше арасы белшеден батар мый батпаққа 
айналды. Қүн ашықта хром етікті жігіттер 
ішінде менің мына жолға киген дүрдік бас, 
кең қоныш кирзо етігім өгіз мінгендей сөле- 
кет көрінгенімен, жүрт айтқан жақсылығын 
осындайда мықтап бір танытты. Бас-көз 
демей аяғымды алшақ басып мен кете бере- 
мін де, қасымдағы облыстық газеттің бөлім 
бастығы Әміров басар жерін сығалап, кібір- 
тіктеп қалып қояды. Оның әлсін-әлсін айта 
беретін өкініші: | 

--.Қап әттеген-ай, калошымды : ұмытып 
кеткенімді қарашы! 

Үй алдына келгенде мен былғанған етігім- 
ді шалшық суды кешіп тұрып, мұнтаздай 
етіп жуып аламын да, Әміров шылық-шы- 
лық етіп -жұлығынан сілекейі шұбырған хром 
етігін қолына түскен шөп-шаламмен сүрт- 
кілеп: 

-- Ішіне су өтіп кетті-ау! Аяғым тоңатын 
болды-ау;,- деп кейіп жатады. 

“Аяғым құп-құрғақ боп, қыз-қыз қайнап 
тұрған кирзо етігім маған жарасымды да, 
сәнді де көрініп кетеді. 

“Бүгін сапарға шыға алмай, осындағы Пав- 
Лодардың 37 санды механизациялық учили- 
шесін араладық. 

Училише 1933 жылы негізделген екен. Ол 
әуел баста тракторшылар дайындайтын екі- 
үш айлық қысқа мерзімді курс те болыпты. 
Содан бергі 21 жылғы өмірінің ішінде учи- 
лише облыс колхоздары мен совхоздарына 
мыңдаған жас механизаторлар -- трактор- 
шылар мен комбайншылар дайындап берген. 
Қазір мұнда оқу мерзімі алты ай. Трактор- 
шылар мен комбайншылар әзірлейтін екі 
бөлімі бар. Ал, шонь айының басынан бас- 
тап трактор бригадаларының бригадирлерін 
әзірлейтін де бөлім ашылған. Онда оку мер- 
зімі бір жыл. Бұған ең кемі бұрын бір жыл 
тракторшы болған тәжрибелі механизатор- 
лар қабылданды. 

ӘУчилишенің материалдық базасы Мол. 
Еліміздің астықты аудандарының егіс дала- 
сында пайдаланылатын бүгінгі күнгі озат 


техниканың мұнда бәрі дерлік бар. Жаңа ма- 
шиңалармен қатар күні өткен ескі маркалы 
«Универсал», «МІЗ», секілді «қарт» трак- 
торлар да түр. Оқушыларды отандық ауыл- 
шаруашылық машиналарының тарихымен. 
таныстырғанда, бұлар көрнекі құрал ретінде, 
әлі де пайдаға жарай бермек. 

Оқушыларға: киім-тамақ, төсек-орын, :Қа-, 
ғаз-қалам, оқу құралдары бәрі мемлекет 
есебінен--тегін. Ал, одан тыс айына 200 сом- 
нан стипендия да беріледі. Қысқасы оларды 
мемлекет түгелдей өз қамқорлығына алып, 
бар жағдайды жасаған. 

“УУчилишце директоры Матвеенкодан: 


-- Біздің Алматыдан келіп оқып жатқан 
жігіттер мен қыздар бар ма? -- дегенімде: 

-- Училишенің. тең жартысы Сіздің жер- 
лестеріңіз,- деп жауап берді ол. 

Ол рас та екен. Мұнда оқып жатқан 240 
оқушының 104-і Алматыдан тыңда еңбек 
етуге бастама көтеріп, өзі тіленіп келгендер 
болып шықты. Бұлар осы училишені алты 
айда бітіріп, тыңда жұмыс істеуге аттанады. 

Міне, токарь өнерін үйрететін мастерская. 
Кең залдың іші темірді кескен, тескен, еге- 
ген әр алуан үнге толы. Ұзынынан үш қатар 
столдарда алуан-алуан жабдықтардың қа- 
сында өз ісімен шұғылданып, бұрылуға: мүр- 


18 


шасы болмай жатқан өрімдей қыздар мен 
балалар. 

Мен дауысымды әдейі қаттырақ шығарып 
амандастым. Битаныс кісіге жапырлай қа- 
рап, олар аңтарыла қалысты. 

Жөн сұрассақ осы тұрғандардың бәрі 
алматылықтар екен. Менің де Алматыдан 
желгенімді білген соң олар, бір жақын туыс- 
тарын кездестіргендей лап қойып, ілезде 
қоршап алды. 

-- Алматы қалай біздің? 

-- Қандай жаңалықтар бар? -- деп қарша 
жауған сұрақтардың астында қалдым. 

-- Жаңалық сол -- өздерің секілді жас эн- 
тузиастар игерілетін тың жерлерге әлі де 
ағылып кетіп жатыр-- деймін мен. 

Осылайша қызу әңгіме басталып кетті. 
Менің алдымда бір қолында әлі бір жақ 
басы ойылып, өңделмеген ключы, екінші қо- 
лында сол ключты размеріне келтіріп жасай- 
тын жып-жылтыр гайкасы бар, беті толық, 
сом денелі, пішіні жуастау бала түр. Бұл 
«Леонид Мифодеевич Палкин. Ол 1936 жылы 
туған. Біз оның-бұған дейін қайда істегенін, 
мұнда қалай келгенін сұрадық. 

-- «Алатау» рестаранында шәкірт асбап- 
шы болып істеп жүр едім,-- деді ол.- Жас- 
тар тыңды игеруге аттана бастағанда маған 
Да салмақты ойлар келді. Алып тракторлар 
тетігін сақаша иіруге күші жетерлік мына 
сом қолдарымды бұдан былай тарелка мен 
қасыққа матап қоюым енді кешірімсіз кінә 
көрінді. Сонымен өзгелерге ұқсап, мен де 
арыз бердім де, өзім тіленіп осында келдім. 

-- Сабақты қалай үлгіріп жүрсің? 

“Леонид бұл сұраққа күмілжіп жауап бере 
коймай, мына кісілер айтсын дегендей, мек- 
теп басшылары мен мастерлерге қарады. 

-- Бұл -- училицеміздегі ең үлгілі кур- 
санттың бірі. Сондықтан да біз оны жуыр- 
да комсомолға қабылдадық,--деді мектептің 
оқу ісін басқаратын, орта бойлы, мығым де- 
елі сары жігіт Григоренко, -ол үшін жауап 
“беріп. 


Трактордан сабақ беретін мастер сөзге са- 


раң, ауыр мінезді Яков Блац-- Палкинді 
арқадан қағып: 

-- Бұл нағыз: бүгінге сай тракторшы бо- 
-лады,- деді. 

Оның былай деуінің мәні бар екен. Тех- 
никаның бүгінгі жедел даму жағдайы меха- 
мизаторларға талапты күннен-күнге күшей- 
те түсуде. Бұдан бірнеше жыл бұрын екі үш 
айлық курсты бітірісімен, тракторды я ком- 

байнды басқару, оларды жеңіл-желпі жөн- 
деу дәрежесіне жеткен адамдар машинаға 
қожалық ете беретін болса, енді мүлде олай 
емес. 6 айлық мектепті барлық сабақтан кө- 
цілдегідей бітіріп шыққандарға ғана трак- 
торшы, комбайншы деген мамандық беріле- 
ді. Мұнда ауылшаруашылық машиналары, 
агротехника, слесарлық іс, тракторлар, 
ССРО Конституциясы, ауыл шаруашылығы- 
ның Уставы, дене тәрбиесі пәндері оқытыла- 
ды. Ал, нашар үлгіргендер тіркеуші боп жі- 
беріледі. 

Палкиннің иығына қарап тұрған, ұян, жы- 
лы жүзді, бүлдіршіндей жас қыздан: 

-- Сен де Алматыдан келдің бе?-- деп 
сұрадым. 

-- Ия,-- деп бұйығылана күлімдеп жауап 
берді ол. 

-- Аты-- жөнің қалай? 

-- Беландинова Гүлсім. 

Бұл да комсомолдың жолдамасымен кел- 
ген. Қазір ігракторшылар дайындайтын бө- 
лімде үздік оқып жүр. 

Гүлсімнің қасында тұрған мығым денелі, 
орта бойлы, сәби жүзді бала -- Аксенов Вик- 
тор Парфирович екен. Ол Алматыдағы Қаз- 
промстройдың құрылыс-монтаж басқарма- 
сында ағаш ұстасы болып істеп жүрген же- 
рінен осында келіпті. Енді оның тракторшы 
болғысы келеді. Оқуды озат оқыйды. 

Жерлестердің әрқайсысымен осылайша 
жекелей танысып, бір қауым әңгімелестік. 
Әлі бойларынан балалық қылықтары арыл- 
маған балғын жас болса да, өздерінің комсо- 
мол жолдамасымен мұнда келген міндетте- 
рін олардың қай-қайсысы да терең түсінеді. 
Қай-қайсысының да қазіргі көкей тесті ар- 
маны мектепті тезірек бітіріп шығып, тың 
көтеруге ағылып келіп жаткан жаңа алып 
машиналардың руліне тезірек отыру. 


Жерлестердің іске құлшынған асқақ жі- 
геріне, көңілді кейіптеріне қарап тұрып, ме- 
ні -де мақтаныш сезім биледі. Қоштасарда 
әрқайсысының қолын қуанышпен қатты-қат- 
ты қысып тұрып: 

-- Сендердің жігермен, зейінді, тәртіпті 
оқып жүргендеріңді жерлестеріңе -- алматы- 
лықтарға мақтанышпен айтып барамын,- 
дедім. 

---Я; бұлар жөнінде айтуға да, жазуға да 
әбден болады,-деді училише директоры 
Матвеенко, імені қостап. 

Сөйтіп мен Шарбақтыдан талабы таудай, 
қалың қол жерлестерімнің өлшеусіз сүйіні- 
шін алып қайттым. 


ә лОбус%--өлке 
зерттеуішілер үйірмесі 


А. Розанов. 


Өскемен мектептерінің бірі В. И. Лениннің 
есімімен аталады. Мектепте жас өлке зерт- 
теушілердің «Глобус» үйірмесі ұйымдасқалы 
алты жылдан асып барады. Қазір бұл үйір- 
меде жүз жыйырма мүше бар. Жас өлке 
зерттеушілерге география мұғалімі Анатолий 
Григорьевич Лукьянов басшылық етеді. Бұл 
кісі тек білгір мұғалім ғана емес, сонымен 
қатар-- тәжрибелі турист, аңшыл, балық- 
шы. Балалар Анатолий Григорьевичпен бірге 
туған өлкені шарлап он мыңға жуық кило- 
метр жер жүрді. 

Олар кенді Алтайды, ну орманды аралап 
талай-талай алыс сапарға аттанған. Әр са- 
пардан балалар көп нәрсе көріп, көп нәрсе 
біліп қайтатын. Пионерлер Олег Қочергин, 
Витя Столбов, Саша Мұқатаев түзде ас пі- 
сіруге, шырша ағаштардың бұтақтарынан 
балаған жасауға, шатыр тігуге қандай ма- 
шықтанып алған десеңдерші. 

Балалардың жыйнаған заттары мектеп 
музейінде сақтаулы түр. «Глобус» мүшелері 
қазынаның бір талайын басқа мектептерге, 
қалалық пионерлер үйіне бөліп те берген. 


МЕКТЕП МУЗЕЙІНДЕ 


Мектептің осы бір белмесінің ішінде түрлі 
жәндіктер, өсімдіктер, заттар иін тіреседі. 
Жоғарыда бұтақта ақ тиін отыр. Сөреден кү- 
зен мен шүбар тышқан жаутаңдап қарап 
қояды. Бозша коян зымырап келеді. Сұр жы- 
лан шағуға тап бергелі бүктетіліп алыпты. 

“ Семіз үйректер сыртқа қарай жүзіп келе 
жатқан сыяқты. Қөкқұтан бір аяғын көтеріп- 
ті де, мелшиіп қатып қалыпты. 

Мұндағы әр жәндік, әр құс қалай ұсталды, 
қалай қатырылды, әр қайсысының өзінің қы- 
зық тарихы бар. 

Бүгін музейді аралап көріп жүрген-- 
төртінші класс оқушылары. «Глобустың» 
ересек мүшелері өткенді еске түсіріп, оларға 
қызық әңгіме айтып беріп жүр. 

-- Мынау шортанды көріп тұрсыңдар ма? 
Біз мұны Зайсан көлінен ұстағанбыз. Балық- 
шылар бізге ау құруды үйреткен болатын. 
Бірде құрған ауымызға осы балық ілініпті. 
Салмағы он бес килограмм тартты. 


Ұзындығы бір метр, кептірілген балық ау- 
зын арандай ашып, әйнек жәшіктің ішінде 
жатыр. Өзін ауға іліктірген пиоперлерге әлі 
күнге қаһарын тіккендей-ақ, көзі шарасынан 
шығып кетіпті. 

-- Мынау сазанды біз Ертістен қармақпен 
ұстағанбыз,-- дейді қағылез, ойнақшыған 
Дмитрий Малюга. 

-- Мынаны есте сақтандар,- деп сөзге 
Анатолий Григорьевич араласады.-- Бұдан 


небары он сегіз жыл бұрып Ертісте сазан 
жоқ болатын. Совет оқымыстылары сазанды 
Балқаш көлінен самолетпен әкелген еді. Қа- 
зір сазан жаңа мекеніне үйреніп, өсіп кетті, 
қармаққа жиі ілініп тұрады. 


Мектеп музейі. 

Балалардың бірі жезбен ұшталған садақ 
оғына көңіл аударып,- бұл не? -- деп сұ- 
райды. 

Адам баласының ең алғаш керегіне жарат- 
қан металының бірі -- мыс болған. Мектел 
музейінде мыстан жасалған заттар да бар, 
оның бәрі Алтай тауындағы ескі мекендерден 
табылған. 

Витя Подойников үйірмеде геологтар зве- 
носын басқарады. Ол кеңді Алтайдың бай 
қазнасы жайында құмарта сөйлейді, өз зве- 
носының тапкан асыл тастарын да көрсетіп 
қояды. Мөлдірлеу ақ тас Витяның қолында 
тұр: 

-- Бұл--кварц. Мұның ішінде көп зат 
бар. Кейле кварц жүлгесінен алтын да та- 
былып қалады. 

Қорғасын, мырш кенінің кішкентай кесегі 
туралы да көп нәрсе айтуға болады. Шығыс 
Қазақстанда қорғасын, мырш шығаратын 
ірі-ірі өндіріс орындары бар. 

Төртінші класс,окушылары музейдің ішін- 
дегінің бәріне тамсана қарайды. Олар сұрау- 
ды жаудырып жатыр. Ақыры, «Глобус» мү- 
шелерінен өткен жаздағы жорықтарын ту- 
ралы айтындар, деп сүрап еді. Сол-ақ екен, 
әдебиетшілер мен суретшілер үйірмесінің 
жетекшісі тығыршықтай ТОра Смоляков 
шкафтан өзінің жорық дәптерін ала бас- 
тады. 


ТОРА СМОЛЯҚОВТЫҢ КҮНДЕЛІК 
ДӘПТЕРІНЕН 


Юраның күнделігі өзінің шығарған өлеңімен 
басталыпты. 

Күнделікте Алтайдың биік шыңдарының 
бірі -- Мұзтауға «Глобус» мүшелерінің жа- 
саған бір айлық жорығы бастан-аяқ түгел- 
дей жазылған еді. 

«Жас суретшілер секциясы,-- деп Юра 
күнделігін оқуға кірісті,-- салқатқа қыстан 
бастап-ақ қызу әзірленді. Балалар тауда кез- 
десетін аңдардың суретін салды. Геологтар 
маршрут картасын жасады. Анатолий Гри- 
торьевич пен Звено вожатыйлары пионер- 
лерді жол бағдарлайтын аспаптармен та- 
ныстырды. Бұрын жорықта болған ересек 
балалар өз тәжрибелерін айтып берді». 

Юра Смоляков 16 шоль күні дәптеріне бы- 
лай деп жазыпты: 

«Қіші Арасан көлінің жағасына келіп ла- 
терь тіктік. Көл маңы Қою қарағай. 

Геологтар таңертеңнен бері көл жиегінде 
күр. Суретшілер Мұзтауды көреміз деп кет- 

ті. Олар Рахман бұлағы бар тау қойнауының 
картасын жасамақ. Бұл бұлақтан ыстық су 
шығады екен. Биологтар шұбар тышқандар- 
ға қақпан құра бастады, қастарында жергі- 
лікті аңшы жүр. 

Мұзтауды көрдік. Төрт шыңы бұлтты жа- 
рып, күнге шағылысып, жалт-жұлт етеді, 
фотографтар бірнеше сурет түсіріп алды. 

Биологтар шұбар тышқан ұстап алды, гер- 
барий жасау үшін түрлі өсімдіктер жыйнап 
әкелді. «Глобус» мүшелері жергілікті қазак 
балаларымен дос болып кетті. Олар бізге үл- 
кен қоңыз әкеп берді. Ондай қоңыздың екеуі 
өзімізде бар болғанмен де, достарға алғыс 
айттық». 

Күнделікте 17 июльде былай деп жазылған 
еді. 

«Таңертеңгі астан кейін отряд жыйыны 
болды. Звеноларға жаңа тапсырмалар беріл- 
ді. Көлдің Фхема-картасы жасалынып, түрлі 
ағаштардың суреті салынатын болды. 

Бір топ бала қүр аулауға барады. Біз 
ағаштарды тықылдатып, тізіліп келе жатыр- 
мыз. Бірде-бір құр ұшқан жоқ. Арқар көрдік. 
Бір тиін атып алдық. Және бір күс аттық. 
Бұл -- қарағай арасында ғана жүретін құс 
көрінеді. Түсі -- қоңыр, үлкендігі -- қарға- 
дай. Бізбен Амантай деген ауыл баласы күс 
аулауға бірге шыққан еді. Содан білдік, әлгі 
құс-- шәуқарға деп аталады скен. 

Көлде гагар жүзіп жүргенін көрдік. Бұл -- 
үлкендігі қаздай, әсем құс. Гагара Алтай 
көлдерінде сирек кездеседі. Шапшаң жүзеді. 
Анатолий Григорьевич атып қалып еді, суға 
лезде сүңгіп кетіп, екінші жерден барып 
шықты». 

Мұнда жорықшылардың екі күнгі өмірі ға- 
на суреттелген. Бір. айда қандай-қандай қы- 
зықтар болмады дейсің. Юра Омоляков күн- 
делігін оқып бітіргенде, тыңдап тұрған бала- 
лардың бәріне-ақ болашақ” жорыққа: қатыс- 
сам-ау деген ой келді. Анатолий Григорьевич 
соны аңғарып: қ 

-- Жорыққа бәріңнің де қатысуыңа бола» 
ды. Бірақ ол үшін жақсы оқу керек, алыс са- 
парға жақсылап дайыңдалу керек,-- деді. 


«Глобус» мүшелері қазір жазғы жаңа сая- 
қатқа қызу әзірлік жасап жатыр. Быйыл 
олар Алтай аясындағы сұлу көлдердің бі- 
рі-- Марқа көлге саяқаттап бармак. 


Сапарларың сәтті болсын, жас достар! 


Шахмет Құсайынов 


А ағтепават айы өле > 


ҮШ АҚТЫЛЫ ПЬЕСА 
8 (Мектеп сахынасына лайықталып ықшамдалған) 


ҚАТЫНАСАТЫНДАР: 


2 ШАПЫҚ ШЫНБОЛАТОВ-- Жауапты қызметкер. . 

ТҮЛНАПЫС -- Оның әйелі. 
МАРАТ. -- 7-класта оқыйтын ұлы. 
ӘЙКЕН -- Шапықтың бұрынғы әйелінен. туған қыз. 
АНФИСА ИВАНОВНА -- Мұғалима, класс жетекшісі. 
МЕРХАТ -- Маратпен бір класта оқыйды. 

% НАЗЫКЕН -- Оныншы кластың оқушылары, . 
ДОСКЕН 
КӨРШІ -- Әйел. 0 
МИЛИЦИОНЕР, 


БІРІНШІ АҚТ 


Қаланың қалтарыстау көшесіндегі Шапық Шын- 
болатовтың оңаша үйі: Үйдің бақша жағында әй- 
кекті терраса, Асханадан террасаға шығатын есік 
бар. Оң, сол жақтағы бөлмелерге кіретін есіктің 
маңдайшасынан төгілте құрған штор. Еденге кілем 
төсеген... үйдің ішкі жиһазы бай. Үстерінде ақ фар- 
тукті күрең көйлек, Назыкен мен Әйкен сын сабағы- 
на әзірленіп отыр. 

ӘЙКЕН. (ТЫ. жаңып керіліп) Аздап демалай- 


ық. 

НАЗЫКЕН. (сағатқа қарап) Мәссаған... неше са- 
ғат отырғамыз. 

ӘЙТКЕН, Уақыттың өткенінде білмей қалыппыз... 
“(түрегеліп) Мен шай қамдап жіберейін. 


НАЗЫҚЕН. Сен шай қамдағанша, ән тарта тұ- 
райын.. (пиониноның қасына келіп ән толғайды) 
(Сырттан қақпаны ашып, ысқыра айғайлап Марат 
келеді. Байлаулы овчарканың үрген даусы. естіледі). 
МАРАТ. Жолбарыс, жолбарыс! Наһ, наҺ!.. 2 
ӘЙКЕН. (террасадан ұмтыла қарап) Марат, Ма- 
рат! Қабаған итте нең бар? Ж 
МАРАТ. (итті ызаландырып) Жолбарыс, жолба- 
рыс! Наһ, наһ, наһ! 
НАЗЫҚЕН. 0, тентек, бұл неге ерте келді? 
ӘЙКЕН. Кой деймін, Марат, ызаландырма, ыза- 
ландырма! 
(Марат тыңдамайды, Әйкен жүгіріп далаға шы- 
ғады) , 

НАЗЫКЕН. Ничего, түбінде, бір адам боларсын. 
(шошына қарап) Мынаның өзі ничего болмай бара- 
ды. (үрейленіп) Босатып жіберді. Қабады-ау!.. (Әй- 
кенге көмек беруге о да кетеді. Омырауы ашылып, 
шашы. ұйпаланған алқы-талқы Маратты Әйкен итер- 
мелеп үйге кіргізеді). 

ӘЙКЕН. Қылжандамай, кір үйге! (Әйкен есікті 
сыртынан жабады. да овчаркакы байлауға кетеді). 

МАРАТ. Ашықауыз қыздар алдана тұрсын! (қа- 
тардағы бөлмеден дәптерлерді әкеліп пештің ішіне 
тығады. Сіренкемен от қоя бергенде көше огақтағы 
есік қағылады). 

Дауыс. Аш, аш! (Марат пештің қақпағын жау- 
ып, сездірмеуге тырысып есікті ашады. Мерхат кі- 


реді. 

МЕРХАТ. Келдің бе, сотқар.. дәптерімді өзіме 
қайыр. 

МАРАТ. Өзің алғаның қайда... 

МЕРХАТ. Қырсығың маған тиеді. Менен көшіріп 
алғаныңды біліп қап қысып жатыр... Үйдің іші тү- 
тін ғой... (лештің қақпағын ашып) Сұм екенсің, ме- 
ні де құрттың ғой! Оңбаған... (жыламсырайды) 

МАРАТ. Жылама, жылама! Құрысақ бірге құрый- 


ық... 

МЕРХАТ. Өзің құры... 

МАРАТ. Ұстап берсең, мойныңды үзем... (алқымы- 
нан алып) Тісіңнен шығарсаң, өлесін... 

МЕРХАТ. Босат “оосат. 

МАРАТ. Ақымақсын... бүгін тақтаға шыққанда 
құладым ғой. 

МЕРХАТ. Сенің құламаған күнің бар ма. 

МАРАТ, Тақтада құлағанның оқасы жоқ. Үйге 
берген тапсырманы сенен көшіріп алғанымды білме- 
се болғаны. 

МЕРХАТ. Сұрап қалса, не деп танам. 

МАРАТ. Танғанда бетің -былш етпесін. 

МЕРХАТ. Маған бетсіз бол дегенің ғой! 

МАРАТ. Мені мектептен шығарса, папам қайыра 
алғызады, сені шығарса кім алғызады? Оны да ой- 
ла. Қыздар келе жатыр. Көрінбей зытып тұр. Кеп 
қалды. Жөнел тез!.. (Мерхат кетеді. Әйкен мен На- 


зыкен кіреді. Марат түк сезбегенсіп ысқыра әнде- 


еді) 

НАЗЫҚЕН. Ой сотқар.. Тәтеңмен жағаласқаның 
не? Сүйте ме екен? 

ӘЙКЕН, Неге ерте келдің? 

МАРАТ. Еһе,е... уақыт. Сағатқа қара! 

ӘЙКЕН. Сағат он екі Расписание бойынша саба- 
ғың бірде бітеді. Безермей жауап бер! 

НАЗЫҚЕН. Ничего, қыспай тұра тұр. Қазір жау- 
ап береді. 

ӘЙКЕН. Бұл бүлдіріп келді. 

МАРАТ, Есеппен мыйлары қатып, уақыттың өтке- 
нінде білмейді, мені қысады... 

ӘЙТКЕН. (шұқшия қадалып) Қарсыласпай шы- 
ныңды айт. (кепкесін көрсетіп) Мынау не? Өрт сөн- 
дірдің бе?.. % 

МАРАТ. (жуынуға әзірленіп) Сабын қайда? Са- 
бын! 

ӘЙТКЕН .Кухнядан барып қарамаймысың! 

МАРАТ. Мамам, маған өз сабыныңмен жуын де- 
ген. 

ӘЙКЕН. Басқаныкімен жуынсаң, тістеп ала ма. 

МАРАТ. Бетінің безеуі жұғады... (кухняға жуы- 
нуға кетеді). 

НАЗЫҚЕН. | Күнде істей осы ма? 

ӘЙКЕН. Бұл-- әлі ойыншық, бұдан да зорын кө- 
ресін. 

НАЗЫҚЕН. Ничего, қарап тұр, мен кірісіп кө- 
рейін. Көнбей көрсін. 

ӘЙКЕН. Көңілің қалады. Әуре болма. 

НАЗЫҚЕН. Дені сау, есі дұрыс. Бұған не жет- 
пейді? 

ӘЙКЕН. Тәрбиесі жетімсіз болса... 

НАЗЫКЕН. Неге жетімсіз, әкең болса, директор. 
Оның үстіне қалалық советтің депутаты... 

ӘЙКЕН. Назыкен бауырым, білмейсін ғой, біздің 
үйдің қайғысын... (кідіріс: ысқыра әндетіп Марат 
келеді, Әйкен мен Назыкеннің алдынан өте беріп 
қолының суын беттеріне шашып қалады) 

МАРАТ. О, оһо! Судан сескенеді. Киімдерім қай- 
да? 1 

ӘЙКЕН. Мамаң келгенше еш жаққа бармайсың. 

МАРАТ. Папаңмен бірге охотаға. барасын. Дайын- 
далып тұр деп мамамның өзі айтқан. (гордиробтың 
кілтін іздейді) кілтті көрдің бе? Сенде ме, әй-қыз? 

ӘЙКЕН. Қілт менде... саған берілмейді. 

МАРАТ. Пышақпен ашам, қайтесін? (Әйкенді 
штермелеп ішкі бөлмеге кіруге ұлтылады, Әйкен бөл- 
женің есігін ішінен бекітіп алады) Бермей көр! 

НАЗЫҚЕН. Қыйратамысын есікті. 

МАРАТ. Аш, аш! 

НАЗЫҚКЕН. Сені, ничего бала ма десем, сотқарсын 
ғой! 

МАРАТ. Ол менің киімдерімді неге бермейді... 

НАЗЫКЕН. Егеспей, бері мына орындыққа отыр- 
шы? 

МАРАТ. Маған мына қара қыздар ақыл айтпаса 


екен. 

НАЗЫҚЕН. Ничего, балақай! Ақыл айтылады сен, 
оны тыңдайсын, Сабақтың ақырын күтпей неге ерте 
келдің? 

МАРАТ Пішту шіркін. 

НАЗЫҚЕН. Несі пішту... 

МАРАТ. Мұғалім ауырған. Сабақ болмаған. Бізді 
босатқан. 

НАЗЫҚЕН. Босатқан кім? 

МАРАТ; Кім болушы еді. Директордың өзі! (зы- 


“ғырданы қайнап) О, қызды ма, о қызды... осыдан 


киімдерімді алып бермедің бе, одан да бетер сотқар 
болам. Бүлдіремін. 

НАЗЫҚЕН. Бүлдіргенде не істейсің? 

МАРАТ. Не істейтінімді қарап тұр. (шай жабды- 
ғын жасаған ас столының астына кіреді де арқасы- 
мен көтеріп қап, қозғап қояды. Назыкеннің үрейі 
ұшып безек қағады) Бермей көріндер! 

НАЗЫҚЕН. Апырай, мына сотқар! Апырай мына 
сотқар... қыйратамысын. Шық былай! 

МАРАТ, Қыйратамын. (столды шыр айналдыр- 
ғанда, үстіндегі ыдыстар, салдыр, гүлдір біріне-бірі 
соғылады) 

НАЗЫҚЕН. Қыйрады-ау, сынды-ау! (осалынып) 
айналайын, сындыра көрме, Біреуі сынса, мамаң Әй- 
кеннің шашын жұлады. 

МАРАТ. (дөңгелетіп, үйіре түсіп) Қашан киімде- 
рімді бергенде ғана қоям... 

НАЗЫКЕН. Әйкен; қыйратты-ау мынау! Киімдерін 
бер де құтылшы. (әугіріп ішкі бөлмеге кетеді, үй- 
дің алдына машина кілт тоқтайды. Машинадан тү- 
сіп жатып. шоферға қадағалап тапсырған Гүлналыс- 
тың даусы естіледі) 

ГҮЛНАПЫС, (сыртта) Қозыкен шырағым, Марат- 
жанды мектебіне бар да, алып қайт! Жарай ма? 

ҚОЗЫКЕН. (сыртта) Мақұл... (машина сырғи жә- 
неледі) 

ГҮЛНАПЫС. (соңынан қозғалып) Әй,әй! Басың- 
ның ауған жағына кетіп қалмай тура бар. Жарай 
ма! 

ҚОЗЫКЕН. (айғайлап жауап беріп) Жарайды, 
Түлнапыс ханым... (кондитор фабрикасынан пісіртіп 
алған торт, крендель және басқа көтерген заттары. 
бар, Гүлналыс кіреді) 

ГҮЛНАПЫС. Әлгі жүгірмек қыз, нәрселерді алмай 
қайда жүр. Әйкен, ау Әйкен! (көтерген заттарын стол 
үстіне қойып жатқанда Мараттың киімдерін алып 
Әйкен мен Назыкен келеді) 

ӘЙКЕН. Мама, маған беріңіз? 

- ГҮЛНАПЫС. Машинаның сигналын естісімен неге 
шықпайсын? 

ӘЙКЕН. Мараттың киімдерін дайындаймын деп ке- 
шігін қалдым. 

ГҮЛНАПЫС. Сен-ақ пайқаласын да жүресің. 
Тортты езіш алма. Буфеттің қуысына қой. Жұмсақ 
булочканы жылыдай жесін. Орамалмен орай сал. 

НАЗЫҚЕН. Қондитор фабрикасына пісіртіп алды- 
ңыз ба, Гұлнапыс апай? 

ГҮЛНАПЫС. Маратжан дүкеннің нанын искеп те 
алмайды. Оның үстіне нан да бұзылып кетті. Покли- 

- ван араластыра ма, ашқылтым дәмінен жүрегің ай- 
ныйды. 
“ НАЗЫКЕН. Қайдам, бізге бәрі-бір. 

ГҮЛНАПЫС. Елемегенге, әрине, бәрі бір. Біздің 
Маратжан екі жасынан тортқа дағдыланды. Дәрі- 
терлер де денсаулығына жақсы, балаңды торттан ай- 
ырма, аппақ борықтай боп өседі дейді... әкесінің ар- 
қасында сүйген тамағын алдырып тұрамыз, шыра- 
ғым.. (стол астында отырған Марат шешесінің мақ- 
тағанына масаттанып ысқырады). жауын-шашынды 
шақырып ысқырған қайсың? 

ӘЙҚКЕН. Біз емес, мама. 

ГҮЛНАПЫС. Ысқырмаңдар. (қайткенде стол. ас- 
тынан шығудың айласымен Марат шешесінің тақы- 
мынан шыйшып. алады) Бұл қайсың-ай, қағынғыр! 
(ыршып, кейін шегінеді). 

МАРАТ. (сақылдап күліп) Ха, ха... ха... 
мама. 


мен ғой; 


СҰЛНАНЫС Қүұнтайым-ау, стол астына тыққан 
кім 

МАРАТ. Мына екі қыз. Папам охотаға алып бара- 
ды, киімдерімді бер деп ем, стол астына қуып тық- 
ты... 

НАЗЫҚЕН. Үйтіп өтірік сөйлеме... бізді қорқытам 
деп өзің емес пе кірген. 

2 МАРАТ. Ой суайт... Жағамнан алып итерген екеу- 
ің... 
ӘЙКЕН. Марат, жаппа жалаңды... 

ГҮЛНАПЫС. Жа, сөзді көбейтпеңдер... “Мен үйде 
жоқ болдым-ақ істейтінің осы. 

ӘЙКЕН. Сабағынан неге ерте келді, білмейсіз де 
бізді кіпәлайсыз. 

ГҮЛНАПЫС. Жә, ерте жіберген мұғалімінен көр. 
Жер қорқақ қып баланы стол астына қуып тыққаны 
несі екен. Жүрегі ұшып кетсе қайтесің. Бар, барың- 
дар. 

(Назыкен мен Әйкен кітаптарын алып бақшаға 
кетеді) 

МАРАТ. Мамочка маған өзі соқтықты.. 

ГУЛНАЛПЫС. Тостағандай көзіңнен айналдым... 
Анада қонақ шақырғанда ас пісіруге келген қызыл 
мұрын повар жұмыртқа қосып пісірген булочканы 
жылыдай жесін деп сәлем айтты.. (тарелкаға сап. 
алдына қояды) Аусарым, суымай тұрып соғып ал... 

МАРАТ, Үгіліп тұр екен.. “ 

ГҮЛНАПЫС. Балаң тек тірі болсын. Жанып тұр- 
ған от, түбінде қол басы генерал, маршал болуы да 
ықтимал дейді. 

МАРАТ. Дейтін кім? 

ГҮЛНАПЫС. Қызыл мұрын повар. Қөшеде бала- 
лармен қылыштасып бара жатқаныңды көрген-ау 
деймін. 

МАРАТ. (масаттанып пышақты үйіріп) Мама, қы- 
лыштасқанда бар ғой, крепость, жер, су-- деп айқа- 
самыз.. маған патронташ әкелдің бе?. 2 

ГҮЛНАПЫС. Әкелдім, ғУЗтайым. (симкадан алып. 


2) 


патронташты беліне тағады) ілкім үлкендеу... киі- 
Міңді киіп әзір тұр. 

“Кешікпей папаң да келеді.. (киімін киіп патрон- 
ташты беліне байлап мақтануға далаға кетеді). 

ГҮЛНАПЫС. Осы бір директордан-ақ өлетін бол- 
дық.. Біздің фамилиямызды атамаса, басы ауыр- 
атындай, жыйналыс сайын түйреп-қадап жатқаны... 
ойын баласымен қашанғы арпалысарсын.. Елден 
шыққан бұмырай біздей-ақ атымызды атайды деп 
жыйналысына барудан да қалдық..(Маратты өк- 
шелей қуып көрші әйел кіреді. Мараттың қолында 
ұзын сапты шетка, бояуға малынған, шетканы алып 
Тулналыстың тасасына тығылады) 

ӘЙЕЛ. Атаңа нәлет жетпегір... 

ТҮЛНАПЫС. Жетпейтіндей не істеді? 

ӘЙЕЛ. (сырға боялып бүлінген жасөспірім әйел 
баланың көйлегін көрсетіп) Беу, беу Гүлнапыс... жа- 
қында ғана тігіп кигізіп едім... 

ГҰЛНАПЫС. Бетім-ау, осынша ластап былғаған 
кім? 2 

ӘЙЕЛ. Мына тұрған жалғызың.. Итінің күркесін 
сырлап жатқанда қасына Назыкеш барған екен, 
Қоймалжың сырды үстіне айғыздап жаға сапты... 
Бұрнағы күні Назыкешті сексеуілдің кладовкасына 
қамал қойған жерінен шығарып алдым. Бүгінгісі мы- 
нау! Сен ғой баланың арасына түсесің деп мені сө- 
гесін... Қалай ғана туспейсін! 

ГҮЛНАПЫС. Көгерме сен, көгермегір. Көйлегін не- 
ге боядың. 

МАРАТ. Жұса кетеді... 

ӘЙЕЛ. (көйлекті бетіне лақтырып) Мә, кетіріп ал... 
Гүлпаныс, балаңа тыйым сал.. салмайды екенсің, 
көйлегіңнің бірін берсең де төле. Мектебіне барғанда 
не деп кигізем. «Шынболатовтың бұзық баласы бояп 
жіберіпті, қызығына қарандар»деп кигізем бе! 

ТҮЛНАПЫС.Жалғыз итке не істе дейсің? 

ӘЙЕЛ. Кімнің баласы жалғыз емес... клодовкада 
бұзылмаған сау кілт жоқ... ойлап шығармаған бәлесі 
бар ма? Көшедегі итке қосақтап мысықты қамайды. 
Түнімен ар-шар етіп жатқаны... 

МАРАТ. Немене, ұйқыңды бұзды ма? 


ӘЙЕЛ." Жексұрынның сөзін... Сенен-ақ өлетін бол- 
дық қой. Ендігәрі біздің қораға қадам басшы. Мә, 
алып қал. Ала бүлік бұзығыңа кигіз. (көйлекті Гүл- 
налыстың қолына ұстатады. ба, шығып кетеді) 

ГҮЛНАПЫС. (соңынан жүре түсіп) Керші-ау көр- 
ші... (сұлық тұрып қалады... Марат сезік алғандай 
жалт беріп далаға кетеді) Марат, қайда жөнелдің?.. 

МАРАТ. Қазір келем. (көше жақтағы есіктен 
класс әкетекшісі Анфиса Ивановна мен Доскен кіре- 


ді) 

АНФИСА ИВАНОВНА. Сәлеметсіз бе, Гүлнапыс 
ханым. 

ГҮЛНАПЫС. Анфиса Ивановна... жоғарлатыңыз... 
(орындық ұсынады) отырыңыз. (Доскенге) жаңа ке- 
шіп жүргендей сораймай әрі сен де отыр. 

ДОСКЕН. Рахмет, Гүлнапыс апа... (балалар бөл- 
месінің есігінен қарап) жоқ екен? 

ГҮЛНАПЫС. Еу, кімді іздедің шырағым?.. 

ДОСҚЕН. Маратты... 

АНФИСА ИВАНОВНА. Сабағынан неге ерте кел- 
діз Сұрадыңыз ба? 

ГҮЛНАПЫС. Үйі құрғырдың ішкі жабдығымен ай- 
налысып, сұрағаным жоқ... 

АНФИСА ИВАНОВНА; Бекер сұрамағансыз. Сұ- 
рауыңыз керек еді. Әлпештеуді азайтыңыз деп шақы- 
рып та, телефон соғып та, үйіңізге келіп те талай 
ескерттім... тыңдаған ата мен ана жоқ, жөнделген 
бала жоқ... Доскен, Марат осы маңда болар. Бар да 
шақырып кел... 

ДОСКЕН. Мақұл, Анфиса Ивановна... (кетеді) 

АНФИСА ИВАНОВНА. Мен балаңыз Мараттың 
бізді алдаған ұрлығын білгім келеді.. Үйге берген 
тапсырманы орындаған дәптерлерін көрсетіңіз! Жыл 
басынан бері дүдамал ойда едік... Ақыры бүгін аш- 


тық... 

ГҮЛНАПЫС. (көрсетпеуге тырысып) Қай бала- 
дан ұрлап жазады? 

АНФИСА ИВАНОВНА. Жақсы оқыйтын шәкір- 
тім Мерхаттан кешіріп алған айыбын бүркеуге ты- 
рысып, ақырғы сабақты күтпей тайып тұрғаны класс 
мұғалімдерінің барлығына мәлім... (екеуі Мараттың 
бөлмесіне кірді. Сырттан Әйкен мен Доскен келе 
жатады) 

ДОСКЕН. Анфиса апай тексеруге кіріскен екен, 
Маратты қайдан іздедік?.. 

ӘЙКЕН. Кесірі маған тиетін болды. Сен бекер 
келгесін. 

ДОСКЕН. Сол үйдің сырын сен жақсы білесін, 
деп директор жұмсады ғой... 

ӘЙКЕН. Ойлары не істемекші? 

ДОСКЕН. Бұзақы сотқарлығының үстіне жаман 
оқыйтындығын дәлелдеп мектептен шығармақшы... 

ӘЙКЕН. Шығару -- ақырғы жаза. Оқуына біз 
жәрдем берсек түзелер ме еді? 

ДОСКЕН. Асқынып кетті ғо Анфиса Ивановна 
жылағаннан бетер қатты күйінуде... соның өзі бұ- 
зық балаларға қосылудан аман ба? 

ӘЙКЕН. Әзірге сезілмейді. 

ДОСКЕН. Жан ашыр жақыны -- сенсін. Гүлнапыс 
апай қызғыштай қорып, баласын ақтауға тырысады. 
Сен әділіне көш... 

ӘЙКЕН. Жо, мені атай көрме. 

ДОСКЕН. Неден қаймығасын. 

ӘЙКЕН. Марат мектептен шығарылса, азабын мен 
тартамын. Мені аясаң шығартпауға тырыс.. Түзе- 
луіне біз жәрдем берейік... 

ДОСКЕН. (аяушылық білдіріп) Е, бұл жарамаған 
іс болды. (Назыкен кіреді). 

НАЗЫҚЕН. Тіпті осы маңда жоқ... 


ӘЙКЕН. Сарайдың ішін қарадың ба? 

НАЗЫҚЕН. Шатырдың төбесіне дейін қарадым... 

ӘЙКЕН. Сендердің келгендеріңді көріп пе еді? 

ДОСКЕН. Ол қу қолға түспеудің айласын мек- 
тептен шыға бергенде-ақ ойлады... (балалар бөлме- 
сінен Анфиса Ивановна мен Гүлнапыс шығады) 

АНФИСА ИВАНОВНА. Қеш қалыппыз. Бізден 
бұрын құртыпты. 

ТҮЛНАПЫС. Көшіріп алса, өз сазайы.. құртып 
жіберді, деп сенбей тұр ғой. Шақырыңдар Маратты! 

ӘЙҚЕН. Іздемеген жеріміз жоқ. Таба алмадық, 


мама... 

ГҮЛНАПЫС. Жер жұтса да табыңдар... (Доскен, 
Назыкен, Әйкен кетеді. Жасы егде тартқан Шапық 
Шынболалов келе жатады. Ол коридордағы гарде- 
робке киімдерін шешеді де, үйге кіреді). 

ШАПЫҚ. (Ызғарын сыртына теуіп) Мараттың үй- 
де екенін білмедің бе? Машинаны неге жібердің? 

ГҮЛНАПЫС. Аяқ астынан қудалай қалатынын 
қайдан білейін. 

ШАПЫҚ. Сен байғұстың үйді әлеміштегеннен бас- 
қа білетінің бар ма? 

ГҮЛНАПЫС. (Беттетпей) Әлеміштесем, зейнетім. 
Әкесі болып мектептің есігін аштың ба? 

ШАПЫҚ. Бұра басуға уақытым болмаса, қай жер- 
де жүріп ашамын. 

ГҮЛНАПЫС. Мұрнынан шаншылған жалғыз сен- 
дей-ақ... 

ШАПЫҚ. Әркімнің де қызметі мендей... Бағусыз, 
қағусыздан қайсысының баласы бұзық атанды. Қай- 
сының анасы баласын бетімен жіберді. 

АНФИСА ИВАНОВНА. Әркімнің де қызметі сіз- 
дей.. Бір мезгіл оқуына зер салуыңызға болатын 
еді ғой, Шапық Шынболатович. 

ШАПЫҚ. Зер салсақ, қорланатындай іске тап 
болмас едік. Зер салмағанның сазайы да... 

ГҮЛНАПЫС. Мені қуырғанша балаңның жазығы 
нендей, сұрамаймысын мұғалімнен... 

ШАПЫҚ. Е, сорлы жауқай.. не деп сұраймын... 
балаға жауап беретін екеумі: Бірімізден біріміз 
сұрайықшы... неліктен баламызды жүгенсіз жібердік. 
Мектептен шығару дәрежесіне жеткенше сотқар- 
лығына тыйым салмадық... Менің сылтауым жұмыс- 
бастылық болсын. Сені не қара басты... «өк» десең 
де, «шөк» десең де, осы үйдің билігі сенің қолың- 
да... сол билігің балаңа неге жүрмеді!... 

ГҮЛНАПЫС. Монтансып ығына түскендей не күн 
туды. Маған кіжінгенше әкелік намысыңды қорға- 
маймысын... 2 

ШАПЫҚ. Есуассың, Гүлнапыс.. “Енді өршітпей 
есіңнің барында шығып тұрсаң деймін! 

ТҮЛНАҒЫС. Немене; мені өз үйімнен қуамысын? 

ШАПЫҚ. Мұғаліммен оңаша сөзім бар. 

ГҮЛНАПЫС. О, жер қорқақ... қалтыра да, діріл- 
дей бер ендеше. 

(көзінде жас, ашу қысып долырған Гүлнапыс қа- 
тардағы бөлмеге кетеді). 

ШАПЫҚ. Әрбір ата мен ана баласы жақсы оқы- 
са қуанады, жаман оқыса ренжиді. Мен... 

АНФИСА ИВАНОВНА. Маратты жақсы оқыйды 
деп ойлайсыз ба? 

ШАПЫҚ. Енді қалай? 

АНФИСА ИВАНОВНА. Алтыншыдан жетіншіге 
айласын асырып көшкендігін білмейсіз бе? 

ШАПЫҚ. Айласын асырып? 

АНФИСА ИВАНОВНА. Қарамағыңыздағы сторо- 
жыңыздың баласы Мерхатты сатып алғанын сіз тү- 
гіл.. біз де білмей қалдық... 


ШАПЫҚ. Я, (ОДАЙДЫ бетімен кеткен жүгенсіз ба- 
Да ғана істейді 

АНФИСА Т нова. Өзі сондай, тентек балаға 
мылтық та әпердіңіз... 

ПЫҚ. Әпергее айып менде... Не 
бүлдірген бе? 

АНФИСА ИВАНОВНА. Бүлдіру аз. Қісі өлтіре 
жаздады... 

ШАПАЫ: Қайда жүріп, тезірек айтыңызшы, қайда 
жүріп! 

Қ НФИСА ИВАНОВНА. Сіз әперген мылтықпен 
балаңыз қалалық театрдың шатырына қонақтаған 
көгершіндерді аңдыйды. Театр алдындағы зәулім 
теректің басына шығып ап, атуға әзірленіп отырған- 
да театрдың ішкі баспалдағынан Дайырхан Қағыс- 
баев деген драматург көтеріліп бара жатады. Қана- 
тын сыртылдатып көгершіңдер төмен қарай ұшады... 
Сол кезде балаңыз мылтықпен басып салады... Оқ 
когершіндерге тимейді Театрдың төбесінен өтіп, дра- 
матургтің маңдайынан төрт-ақ елі жоғары қалпағы- 
ның төбесіне тиеді... 

ШАПЫҚ. Бұл-- қашан болған оқыйға? 

АНФИСА ИВАНОВНА. Күні кеше Шапық Шын- 
болатович... 


ШАПЫҚ. Сақтағанда оқ қалпағының төбесіне ти- 
ген. (қатар бөлмедегі Гүлналысты шақырады) Гүл- 
напыс бері кел. Салғыласпай шыныңды айт. Менің 
бақытсыз басымды нендей пәлеге байладың? 

ГҮЛНАПЫС. Не боп капты? 

ШАПЫҚ. (шатынап) Драматургті құрта жаздаған 
қылмысын менен неге жасырдың: 

ГҰЛНАПЫС. (асылалсырал) Білсем тілеусіз -өте- 
йін, Шапық-ау, "мені неге қыйнайсын. 

ШАПЫҚ. Қыйналумен құтылсақ, тәубе дерсін. 
Қайда сенің жетпегірің. (Доскен, Назыкен, Әйкен 
Маратты. ертіп үйге кіреді. Ызалы Шапық баласына 
іп. шалалақпен сақтан тартып, жібергенде Ма- 
рат шешесінің тасасына тығылады. Шарылдап ше- 
шесі де ара түседі). 

ГҮЛНАПЫС. Өзіңді бірдеме қаққан ба? Жалғы- 
зыңа қол жұмсауға дәтің қалай барады? 

ШАПЫҚ. Бізді құртқан -- жалғыздығы мен жа- 
рымдығы. Сұм болмасаң, экеңнің ақ кірген самайын 
сыйлар едің... 

АНФИСА ИВАНОВНА. Баланы ұрумен түзете ал- 
майсыз... 

ШАПЫҚ. Үйде түзетудің орайын таба алмасақ, 
мектеп түзетуден бас тартса, бүл жетпегірді қалай 
түзетеміз. 

ӘЙКЕН. Барлығы да өзіңізден, папа!.. 

НАЗЫКЕН. (сыбырлап) Өзі күйініп тұрған па- 
паңды күйіндірме. 

ДОСКЕН. ӘЙКЕН дұрыс айтады... 

ШАПЫҚ. (алт бұрылып тіксіне қадалып) Мен 
өз кінәмді немен өтесем де өтермін. Қатарыңнан 
шашау шығып, қарамағыңдағы жас буынды баурай 
алмаған кінәңді сен немен өтейсін? 

ДОСКЕН. Шашау біздің қатарымыздан шыққан 
екен... Су басынан бұзылады... Шапық аға... Марат- 
тың -сотқарлығын комсомол ұйымында қарар алдын- 
да біздің мектепкеде үңіліңіз. Баурап алмаған біз- 
дің айыбымыз ба, тәрбие алмаған ата-анасының 
айыбы ма... Сонда кінәласармыз, Шапық аға... й 

АНФИСА ИВАНОВНА. Келуіңізді сұраймын, Ша- 
пық Шынболатович. 


ШЫМЫЛДЫҚ 


істепті, 


(Жалғасы бар) 

ОҚУШЫЛАРЫМЫЗДЫҢ ТВОРЧЕСТВОСЫ 


-- Апа, мен де тыңға барам. 
Болам онда тракторшы. 
-- Жассың әлі. 

Тыңда, балам! 

Өзіңе өзің қарап көрші.- 
Десе де ол көнер емес, 
Бала еді ол бір бетті. 
Вожатыйы қандай кеңес, 
Айтар екен? 

Сонда кетті. 2 

Ақыл айтса вожатЫйы, 
Пионерлер қостамай ма? 
Бір топ кітап 

тартқан сыйы, 

Кетті міне Қостанайға. 


Нұрғожа ОРАЗОВ. 
Алматы. 

Велосипед ерікке, 

Көнбей ауып, бұрылды. 

Өршеленіп Берік те, 

Ұстады мықтап рульді. 

-- Құлайсын, қалқам, тоқта. 
жә 


Дейді абыржып әжесі, 

-- Жоқ! Берікжан, бас солай! 
Тоқтағаны 0 несі! 

Қорықпа, әжей, құламас, 


Келешегін тос одан. 
Чкалов та ең алғаш 
Рульді солай ұстаған. 


Тұрап АЙДАРОВ. 

МЕШКЕЙ ТЫШҚАН 


Бір күші аш тышқан, 
Кез болды астыққа, 
Көз тұнып астықтан 
Салынды мастыққа, 
Дәм татпай қалсын ба, 
Шыдамай ұмтылды. 
Жап-жаңа қаптың да 
Жіптері қырқылды. 
«Бүгін бір олжаға 
Баттым» -- деп ойлады. 
Қарыны тойса да, 

Сұқ көзі тоймады. 
Үрлеген местей боп, 
Іш кетті тырсылдап. 
Жүруге шама жоқ, 
Қозғалса ыңқылдап. 
Ойлап сұм құлқынды, 
Бәлеге болды тап. 

Бір мысық ұмтылды, 
Тышқанды көріп қап. 
-- Бұлқынды -- бүлінді 


Қашуға күш қайда?! І 


Өлімге ұрынды... 
Сұқ көзден не пайда?! 


Бекболат ӘДЕТОВ 


ТАЛАП БАТЫР БОЛУДЫ 
ОЙЛАЙДЫ 


«Әр істе ерлік көрсетсем, 
«Батыр жан» деп мақталып, 
Жүрегінде достардың 
Жүрер едім жатталып». 
Осы” оймен ол ерлікті 
Өлшеп, пішіп, шақтады. 
Батырлықтың бірақ та 
Оңай жолын таппады. 
Көп ойлап ол, көп оқып, 
Батырлықты іздеді. 
Сөйтіп оқу озаты 
Болғанын да сезбеді. 
«Талап -- оқу озаты» 
Деп мектепте мақтады,-- 
Кір келтірмей бұл атқа 
Талап та оны сақтады. 


Қадыр МЫРЗАЛИЕВ. 


КЕҢ ТОҒАЙДА 


Жазғы колхоз даласы. 
Мінекей, жасыл кең тоғай... 
Тал, шіліктер арасы 
Ұйысқан шалғын көгорай, 
Саясы салқын құба-тал 
Отырмыз біздер дем алып... 
Келіп едік ұландар 
Саяқаттан оралып, 

Үстінде міне жас бұтақ 
Жайғасып бұлбұл жырлап тұр. 
Сазды үнін жасыл жапырақ 
Қалғандай елти тыңдап бір... 
Сан түрлі гүлдер исіне 
Жаныңның мейірі қанады... 
Әне! Бұта ішіне 

Сұр көжек зытып барады... 
-- Әнекей, кетті!.. 

-- Ұста! << деп 

Оғанда мәз боп қаламыз... 
Бұлбұлдың үнін еліктеп 
Шырқап та әнге саламыз. 
Сықалып гүлмен болды бүм 
Қоллекция сумкасы 

Белгімен жаңа толды бір-- 
Вожатыйдың картасы... 

Қеш бата тағы түзеп сап 
Үйге бетті бұрдық -біз. 
Көңілді неткен саяқат! 
Алуан сырды білдік біз... 


Зейнола ШҮКІРОВ. 
Арал қаласы. 


БҰЗАУҚАНЫМ 


Қара ала бұзауқанымды 
Ноқтасынан жетелеп. 
Көгалға келе жатыр ем, 
Жолсыз жермен төтелеп. 
Кенеттен тасқа сүрініп, 
Тұра алмай қалды бұзауым. 
Қыйнады -- түсті қыйынға, 
Орнынан оны қозғауым. 
«Ауырып қалған жоқ па?»- деп 
Сыйпай бердім басын мен, 
Отырдым күтіп қасында 
Дегендей біраз алсын дем. 
Қарады маған бұзауым, 
Момақан, мұңсыз пішінде: 
Рахмет айтқан тәрізді 
Фермаға- қамқор ісіме. 


Я. ЖҮНІСБАЕВ. 


ҚАЗАҚСТАННЫҢ БАЛАЛАР ЖАЗУШЫЛАРЫ 


Шізаушы--миллионер 


Максим Дмитриевич Зверев -- жас оқушылары- 
мызға жете таныс жазушының бірі.,/«Аңның ізі, 
жымымен», «Көгершіннің сүті», «ОрмЯн костері», 
«Көгілдір үңгір» жыяқты кітаптар жазған, аң мен 
құстың өмірін, н, сырын, шебер суреттейтін жа- 
зушы. Оның жоғарыда аталған шығармалары сан 
рет басылып шықты. Олар жүз мыңдаған жас оқу- 
шылардың сүйіп оқыр досына айналды, олардың ой 
өрісін шалқытып, ізшілдікке, аңшылдыққа, сергек- 
тікке баулыды, өмірді, өлкені тануға көмектесті. 

Максим Дмитриевич Қазақстан- 
мен қоныстас, өмірі шаруашылығы 
қат-қабат араласып жататын 
Сибирь өлкесінің Барнауыл қала- 
сында туды. Ол 1999 жылы Томск 
қаласында мемлекеттік универси- 
теттің биология факультетін бітір- 
ді. Оның алғашқы әңгімелері де 
сол 1922-93 жылдарда жарық кө- 
ре бастайды. 

Алғашқы жазған4 «Қасқыр ау- 
лау» деген әңгімесінен бастап, 
Звербв күні бүгінге дейін аң, қүс 
өмірін, жаратылыс көркін натура- 
листікпен жазып келді. Өйткені 
оның өзі жаратылыс маманы, оны 
жақсы біледі. Мұнымен бірге ол 
зоопарктерде, заповедниктерде аң 
мен құстың өмірін үнемі ғылми 
Зерттеп отырады. Сондықтан да 
ол, өзі жазатын тақырыбын жете 
біледі. 

Зверев жалаң аң мен құстың 
өмірін ғана емес, сол аңдарды ба- 
ғұшы, ұстаушы -- адамдар, мер- 
гендер, ізшілер жайын да әңгіме- 
лейді. Жазушы ғылым адамдары 
жайынан көп жаңалық айтады, 
жас натуралистер еңбегін зерттеп, 
оларға көп кеңес береді, тәжрибе 
жұмыстарын дұрыс жүргізуді үйретеді. 

"Жазушының бір өзгешелігі -- табиғат құбылыста- 
рын, жыл мерзімінің өзгешеліктерін жақсы біле 
отырып, оларды балаларға ұғымды етіп жайлап 
айтып, береді. Әсіресе, Алтай, Алатау, Сибирь Же- 
тісу өлкелерінің өзгешеліктерін, олардың өсімдікті 
рін, бұл өлкелерді мекендейтін аң-құстар тіршілігін 
жаң-жақты білетін жазушы ол жайларды оқушысы- 
ның көкейіне қондыра суреттейді. 

Ззеревтың 1928 жылы Ленинград қаласында 4«Ақ- 
марал»? атты әңгімелер жыйнағы басылып шықты. 
|ЖазуШыны совет оқушыларына шу деп танытқан 
осы кітабы болды. Зверев ол кезде Сибирь өлкесін- 
де қызмет істейтін, Бірақ, ол «Ақмарал» әңгімесін" 
Алтайдағы қазақ мергенінің уақыйғасынан алып 
жазды. Сонан бастап оның әңгімелерінің көпшілігін- 


М. Зверев. 


де, уақыйғаның болған жері,- Қазақстан, Сибирь 
өлкелері, жайы суреттеледі. Сол жердің адамдары- 
ның өздеріне тән іс әрекеті айқын көрсетіледі. Сол 
себептен Макскм Дмитриевич Қазақстанның төл 
жазушыларының бірі, оның ішінде жас буынға қы- 
зықты кітап беру жолында игі еңбек сіңірген жазу- 
шы боп саналады. 

Жазушының үлкенді-кішілі 49 кітабы. 1.200.000 
дана болып баспадан шықты. Он миллионер жаз: 
шы деп атайтын себебіміз осы. Оның/«Ақмарал», «Ор- 
ман костері», «Көгілдір үңгір хи- 
қаясы», «Қөгершіннің сүті» «Аза- 
маттың бүркіті»>сыяқты кітапта 
ры--сан миллиондаған жас буын- 
ның қызығып оқыған кітаптары. 
Москвада, Ленинградта, Омбыда, 
Йркутекіде, Новосибирьде, Алма- 
тыда оның кітаптары әлдекеше рет 
қайталап басылды. 

Зверевтың «Азаматтың бүркіті» 
атты сценариясы алдымыздағы 
жылда киноға түсірілуге белгіле- 
ніп отыр. Ол аң мен құс жайынан 
әңгіме ғана жазып қоймай, жас 
оқушыларына ғылми хабарлар да 
беріп отырады. Оның жүзден астам ” 
ғылми мақалалары газет, журнал- 
дарда жарияланған. 

1852 жылы жазушының «Орман 
костерінде» деген жыйнағы рес- 
публикалық бәйге алды. Жазушы- 
ның бұл кітабы қазақ тіліне ауда- 
рылып жеке кітап болып шығады. 
Оның жеке әңгімелері республика 
тазет, журналдарында көптен бері 
басылып келеді. 


Жазушы өзінің жас оқушылары- 
на арнап әлі де көп кітаптар жаз- 
бақ. Ол қазірбаОтанымыздың аң 
мен құстары арасында» деген жый- 
нағын Москва баспасына тапсырды, тағы бірнеше кі- 
таптары Қазақстан баспаларында әзірленіп жатыр. 
Зверевтың әңгімелері украина, қырғыз тілдерінде ба- 
сылып шықты. Ұзақ жылдар жас буынға еңбек етіп 
әлденеше ондаған қызықты кітаптар жазған жазу- 
шының тақырыбы бір беткей -- аң мен құс. Ол таби- 
ғатты әңгімелеуден әрі қарай онша аса алмай келе- 
ді. Өзі көріп келе жатқан еліміздегі жаңалықтар та- 
биғатты өзгерту, техника күштері оны жасаушы со- 
вет адамдары Жайында Дмитрий Максимович өте аз 
жазады. Әңгімелерінде адам өмірі, адам бейнесі өте 
аз көрсетіледі. Қандай әңгімені бастаса да ол өзінің 
мамандығына бейімдеп, жалаң натуралистікке қарай 
тарта береді. Максим Дмитриевичтың алдағы уақыт- 
та биология ғылымының жаңалығы жайында кітап- 
тар жазуы өте пайдалы болар еді. Жас оқушылар- 
дың оны сүйіп оқыйтыны сөзсіз. 


С. БЕГАЛИН. 


- ҚЫТАЙДАН ХАТ 


Өздерінің 


қытайлық жас дос- 
келген әр хатты отряд 
пионерлері бірігіп оқып шығып, 
ортақ қуанады. Бүгінгі хаттың 
сыртында «Лючжоу қаласы» де- 
ген жазу тұрды. 

-- Қәне, Лючжоу қаласы қай 
жерде екен, картадан қарайық,- 
деді балалардың бірі. 

-- Дұрыс айтады,-- деп қоста- 
ды екіншісі. 

Балалар хатты оқып шығысы- 
мен Қытайдың оңтүстігіндегі Гу- 
анси провинциясыңдағы Лючжоу 
қаласы туралы ұзақ әңгімеледі. 
Бұлар өз оқығандарын еске түсі- 
румен бірге, бірінің сөзін бірі то- 
лықтыра отырып көп жаңалық- 
тарды да білді. 

Гуанси провинциясында қытай- 
лықтармен бірге тай, мЯ0, Яо, 
мон секілді тағы басқа да ұлт- 
тар тұрады екен. Мұнда қазір 
ұлттар арасындағы достық бекем, 
жүн санап нығая түсуде. Барлық 
ұлттардың ізгі мақсаты біреу-- 
ол халықтық республиканы көр- 
кейтіп, өркендету. 

-- Білесіндер ме, балалар,-- де- 
ді қағлез қыз жүзі нұрлана түсіп. 
-. Мынау Сицаян өзенін қараң- 
даршы. Осының ең ірі саласыңың 
бірі Люцзян ғой. Солай емес пе? 


тарынан 

Лючжоуды басып өтетін Лунцзян 
өзені осыған құяды екен. 

-- Ал, сен қалай дейсің. Мұнда 
қандай ағаштар өседі? 

Бұған әлгі қыз мүдіріп қалды. 

-- Кәдімгі ағаштар,- деді ол 
баяу ғана. 

-- Жо, олай емес. Лючжоу ма- 
ңында субтропикалық ағаштар 
өседі. Біз білетін біраз өсімдіктер 
де осында. Тәтті картоп, қант қа- 
мысы деп тақылдайсың. Ал, оның 
көп өсетін жерін білмейсің. 


-- Ал, білгі: болсаң, онан 
басқа не өседі? -- деп шап ете 
түсті қыз. 

--Білмейді дейсің бе? Қунжут, 


темекі, жер жаңғағы, чай, күріш, 
мақта...-- деп тізе жөнелді сөзге 
таласып тұрған бала. 

Балалар тағы да бір жайды 
білді. Осы провинцияның оңтүсті- 
гіндегі өсімдіктер тропикалық 
екен. Зәулім фикус ағаштары, сұ- 
лу пальмалар, қоңыр, қызыл 
ағаштар, камфорлы лаврлар тек 
жер көркі емес, сонымен бірге ха- 
дық игілігіне де пайдаланылуда. 

-- Біз, зоопарктың шарбағынан 
сығалап көретін аю, маймыл, та- 
пир сыяқты аңдар Гуанси провин- 
циясының ормандарында жиі кез- 
деседі,- деп түйді сөзін домалақ 
сары бала. 


-- Охо, бұл арада қыс болмас- 
қа керек! 

Бұл сұрақ балаларды ойланды- 
рып қалды. Кейбірі оқулыққа 
жармасып еді, қағлез қыз жақсы 
білетін болып шықты. Көзі ойнақ- 
шып, күле тұрып айтты сөзін. 

-- Естеріңде ме алғашқы хат. 
Пәлі, неткен ұмытшақсыңдар, 
деп білетінін аңғарта, ескерте айт- 
ты.-- Бұл араның климаты мус- 
сонды. Жазы ыстық, әрі ылғалды 
болса, қысы құрғақ бір қалыпты. 
Ойлама, онда кейде суық та бо- 
лып тұрады. Бұл жердің таулары 
биік емес, көбіне қыратты болып 
келеді. 

Балалар хаттағы: «Біз бақытты- 
мыз, себебі жаңа Қытайда өмір 
сүреміз, оқыймыз, еңбек етеміз», 
--деген сөзді шаттық сезіммен та- 
ғы да қайталап оқыды. 

Сәулетті ұлы елдің, бақытты 
ұландарының хаты достықтың бе- 
рік, айнымас белгісі еді. 

-- Қытай балалары біздің до- 
сымыз,--деп мақтана айтады Көк- 
шетау облысындағы Тактаброд 
селосының пионерлері. 

Олардың достығы күн санап 
нығая түсуде. Олардың мақсаты 
да ортақ халық ұлы болу. «Пио- 
нер әрқашанда ешнәрседен қо- 
рықпайды, алға батыл басады. 
Біз әрқашанда алда боламыз»-- 
деп жазады қытайлық жас дос- 
тар. 

«Бір-бірімізбен мыңдаған кило- 
метр - қашықтықта тұрсақ та, біз- 
дің жүрегіміз бірге. Біздің берік 

ымыз мәңгілік!» -- дейді 
пионері Се Дао-тун. 


Я, ұлы достық мәңгілік, мызғы- 
мас! 


Ю. П. ПЛАШЕВСҚИЙ, 


Көкшетау облысы. 

Мына ойында үш жүрістен кейін 
мат қойылуы керек, 


Е. БРАУН. 
РЕБУС 


Мына ребусты шешкенде астық 
шаруашылығы жөнінде қазақ ма- 
қалы шығады. 


Жіберген. Ә. АСАРОВ, 
Ақтөбе облысы. 

Құрастырған. 


С. Шыңғалиев, 
Еңбекші қазақ ауданы. 


МЕ, 


Батыс Қазақстан облысы. 


Мына шахмат тақтасындағы аттың жүрісімен әр әріпті басып 
өткенде, оқу туралы бір нақыл сөз шығады. Ол қандай сөз? 


Жіберген Ш. АХТАНОВ, 


Бағасы 1 сом. 


